open-index/open-wikipedia-markdown huggingface dataset:
ସନା ମିର

ସନା ମିର (ଜନ୍ମ: ୫ ଜାନୁଆରୀ ୧୯୮୬) ଜଣେ ପୂର୍ବତନ ପାକିସ୍ତାନୀ କ୍ରିକେଟର ଯିଏ, ODI ଏବଂ T20Iରେ ପାକିସ୍ତାନ ଜାତୀୟ ମହିଳା କ୍ରିକେଟ ଦଳର ଅଧିନାୟକ ଭାବରେ କାର୍ଯ୍ୟ କରିଥିଲେ । ସେ ୨୨୬ଟି ଆନ୍ତର୍ଜାତିକ ମ୍ୟାଚ ଖେଳିଥିଲେ ।  ସେ ପାକିସ୍ତାନ ପାଇଁ ପ୍ରଥମ ବୋଲର ଅଟନ୍ତି ଯିଏକି WODIରେ ୧୦୦ ୱିକେଟ୍ ନେଇଥିଲେ ।

## ଆନ୍ତର୍ଜାତିକ କ୍ୟାରିଅର
ଅକ୍ଟୋବର ୨୦୧୮ ମସିହାରେ ସେ ପ୍ରଥମ ପାକିସ୍ତାନୀ ମହିଳା କ୍ରିକେଟର ହୋଇଥିଲେ ଯାହାକି ICC ODI ବୋଲର ମାନ୍ୟତାରେ 1 ନମ୍ବର ସ୍ଥାନ ଅଧିକାର କରିଥିଲେ । ସେ ଏସିଆନ ଗେମ୍ସ ୨୦୧୦ ଏବଂ ୨୦୧୪ ମସିହାରେ ପାକିସ୍ତାନକୁ ଦୁଇଟି ସ୍ବର୍ଣ୍ଣ ପଦକ ଜିତିଛନ୍ତି।  ସେ ୨୦୦୮ ମସିହାରେ ମହିଳା କ୍ରିକେଟ ବିଶ୍ୱକପ ଯୋଗ୍ୟତା ପର୍ଯ୍ୟାୟରେ ପ୍ଲେୟାର ଅଫ ଟୁର୍ଣ୍ଣାମେଣ୍ଟ ଭାବରେ ଘୋଷିତ ହୋଇଥିଲେ ଏବଂ ବର୍ତ୍ତମାନ ICC ପ୍ଲେୟାର ମାନ୍ୟତାରେ ମହିଳା ODI ବୋଲରମାନଙ୍କ ମଧ୍ୟରେ ପ୍ରଥମ ସ୍ଥାନ ଅଧିକାର କରିଛନ୍ତି । ସେ ଗତ ୯ ବର୍ଷ ଧରି ଟପ ୨୦ ICC ର଼୍ୟାଙ୍କିଙ୍ଗରେ ରହିଛନ୍ତି । ତାଙ୍କ କ୍ୟାପଟେନ୍ସି ସମୟରେ ପାକିସ୍ତାନର ୮ ଖେଳାଳୀ ଶ୍ରେଷ୍ଠ 20 ICC ମାନ୍ୟତାରେ ପ୍ରବେଶ କରିଛନ୍ତି। 

ଫେବ୍ରୁଆରୀ ୨୦୧୭ ମସିହାରେ , 2017 ମହିଳା କ୍ରିକେଟ ବିଶ୍ୱକପ ଯୋଗ୍ୟତା ପର୍ଯ୍ୟାୟରେ ସେ WODIରେ ୧୦୦ ୱିକେଟ୍ ନେଇଥିବା ପ୍ରଥମ ପାକିସ୍ତାନୀ ମହିଳା ହୋଇଥିଲେ । ସେପ୍ଟେମ୍ବର ୨୦୧୭ ମସିହାରେ ମିର ଏହି ପଦରୁ ଇସ୍ତଫା ଦେବା ପରେ ବିସ୍ମା ମାରୋଫଙ୍କୁ ପାକିସ୍ତାନ ମହିଳା ODI ଦଳର ଅଧିନାୟକ କରାଯାଇଥିଲା । ଫେବ୍ରୁଆରୀ ୨୦୧୯ ମସିହାରେ ସେ ପାକିସ୍ତାନ ପାଇଁ ପ୍ରଥମ ମହିଳା ହୋଇଥିଲେ ଯେଉଁଥିରେ ୧୦୦ଟି T20 ଆନ୍ତର୍ଜାତିକ ମ୍ୟାଚ ଖେଳିଥିଲେ ।  ନଭେମ୍ବର୨୦୧୯ ମସିହାରେ ସେ ଘୋଷଣା କରିଥିଲେ ଯେ ସେ ଆନ୍ତର୍ଜାତିକ କ୍ରିକେଟରୁ ବିରତି ନେବେ ।

୨୫ ଏପ୍ରିଲ ୨୦୨୦ ମସିହାରେ ସେ ଆନ୍ତର୍ଜାତିୟ କ୍ରିକେଟରୁ ଅବସର ଘୋଷଣା କରିଥିଲେ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ପାକିସ୍ଥାନ
ଶ୍ରେଣୀ:କ୍ରିକେଟର
ଶ୍ରେଣୀ:ପାକିସ୍ଥାନୀ କ୍ରିକେଟର
ମୁନିବା ମଜାରୀ

ମୁନିବା ମଜାରୀ ବାଲୋଚ (ଉର୍ଦ୍ଧ :منیبہ مزاری; ଜନ୍ମ ୩ ମାର୍ଚ୍ଚ ୧୯୮୭, ଯିଏ ଆଇରନ ଲେଡି ଅଫ ପାକିସ୍ତାନ ଭାବରେ ମଧ୍ୟ ଜଣାଶୁଣା) ଜଣେ ପାକିସ୍ତାନୀ କାର୍ଯ୍ୟକର୍ତ୍ତା, ଆଙ୍କର କଳାକାର, ମଡେଲ, ଗାୟକ ଏବଂ ପ୍ରେରଣା ଦାୟକ ବକ୍ତା ଅଟନ୍ତି । ସେ ବିବିସିଦ୍ୱାରା ୨୦୧୫ ମସିହାର ୧୦୦ ପ୍ରେରଣା ଦାୟକ ମହିଳା ତାଲିକାରେ ତାଲିକାଭୁକ୍ତ ହେବାପରେ ସେ ଜାତିସଂଘ ମହିଳା ପାକିସ୍ତାନ ପାଇଁ ଜାତୀୟ ରାଷ୍ଟ୍ରଦୂତ ହୋଇଥିଲେ ।

ମୁନିବା ବାଲୋଚ ମଧ୍ୟ ପାକିସ୍ଥାନର ପ୍ରଥମ ମଡେଲ ଏବଂ ଆଙ୍କର ଅଟନ୍ତି । ସେ ହ୍ବିଲ ଚେୟାର ସାହାଯ୍ୟରେ ଯାତାୟତ କରନ୍ତି । ୨୧ ବର୍ଷ ବୟସରେ ଏକ କାର ଦୁର୍ଘଟଣାରେ ଆହତ ହେତୁ ସେ ଏହି ହ୍ବିଲ ଚେୟାରର ବ୍ୟବହାର କରନ୍ତି । ସେ ହମ ନ୍ୟୁଜର ସୋସିଆଲ ସୋ ମେନ ନାହି ହମରେ ହୋଷ୍ଟ ଭାବରେ ଦେଖାଦେଇଥିଲେ । 

## ବ୍ୟକ୍ତିଗତ ଜୀବନ
ମୁନିବା ମଜାରୀ ଜଣେ ବାଲୁଚ ପୃଷ୍ଠଭୂମିରୁ, ମଜାରୀ ଜନଜାତିର ଅଟନ୍ତି ।  ସେ ୩ ମାର୍ଚ୍ଚ ୧୯୮୭ ମସିହାରେ ଦକ୍ଷିଣ ପଞ୍ଜାବରେ ଥିବା ରହିମ ୟାର ଖାନରେ ଜନ୍ମଗ୍ରହଣ କରିଥିଲେ । ମୁନିବା ଆର୍ମୀ ପବ୍ଲିକ ସ୍କୁଲରେ ପଢୁଥିଲେ ଏବଂ ପରେ BFA ପାଇଁ ତାଙ୍କ ଜନ୍ମ ସହରରେ ଥିବା କଲେଜରେ ପଢ଼ିଲେ । ୧୮ ବର୍ଷ ବୟସରେ ସେ ସେ ଅଧ୍ୟୟନ ସମାପ୍ତ କରିବା ପୂର୍ବରୁ ସେ ବିବାହିତ ଥିଲେ । ୨୦୦୮ ମସିହାରେ ସେ ଏକ ଦୁର୍ଘଟଣାର ସମ୍ମୁଖୀନ ହୋଇଥିଲେ ।
18 ବର୍ଷ ବୟସରେ, ସେ ଅଧ୍ୟୟନ ସମାପ୍ତ କରିବା ପୂର୍ବରୁ ସେ ବିବାହିତ ଥିଲେ |

## ସମ୍ମାନ ଓ ପୁରସ୍କାର
* ୨୦୧୫ ମସିହାରେ ୧୦୦ ପ୍ରେରଣା ଦାୟକ ମହିଳା (BBC) ସମ୍ମାନରେ ସମ୍ମାନିତ ।
* ଦୁନିଆର ୫୦୦ ସବୁଠାରୁ ପ୍ରଭାବଶାଳୀ ମୁସଲମାନ ଅଟନ୍ତି । 
* ଜାତିସଂଘ ମହିଳାମାନଙ୍କ ମଧ୍ୟରେ ପ୍ରଥମ ପାକିସ୍ଥାନୀ ଜାତିସଂଘର ଶୁଭେଚ୍ଛୁ ରାଷ୍ଟ୍ରଦୂତ । 
* ଦି କାରିକ ଫାଉଣ୍ଡେସନଦ୍ୱାରା ସର୍ବିଆରେ କାରିକ ବ୍ରଦର୍ସ ୨୦୧୭ ।
* ସେ ମାନବ ସେବା ବର୍ଗରେ ସର୍ବିଆର ବେଲାଗଡ଼ରେ କାରୀକ ବ୍ରଦର୍ସ ପୁରସ୍କାର ଗ୍ରହଣ କରିଥିଲେ । 

## ଆଧାର
ଶ୍ରେଣୀ:କଳାକାର
ଶ୍ରେଣୀ:ମଡେଲ
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପାକିସ୍ଥାନ
ଡେଙ୍ଗୁ ଟିକା

**ଡେଙ୍ଗୁ ଟିକା** ହେଉଛି ଏକ ଟିକା ଯାହା ମଣିଷ ଦେହରେ ହେଉଥିବା ଡେଙ୍ଗୁ ଜ୍ୱରକୁ ରୋକିବା ପାଇଁ ବ୍ୟବହୃତ ହୁଏ |  ୨୯୧୯ ମସିହା ସୁଦ୍ଧା  ସିୱିଡି-ଟିଡିଭି (**CYD-TDV**) ନାମକ ଏହାର ଏକ ସଂସ୍କରଣ ଉପଲବ୍ଧ ଅଛି  ଯାହା ଡେଙ୍ଗଭାକ୍ସିଆ (**Dengvaxia) ନାମରେ ବିକ୍ରୟ ହେଉଛି ।** ଏହି ଟିକା କେବଳ ସେହିମାନଙ୍କ ପାଇଁ ସୁପାରିଶ କରାଯାଏ ଯେଉଁମାନଙ୍କର ଡେଙ୍ଗୁ ଜ୍ୱର ହୋଇଥିଲା କିମ୍ବା ଯେଉଁଠାରେ ଅଧିକାଂଶ ଲୋକ ପୂର୍ବରୁ ସଂକ୍ରମିତ ହୋଇଥିଲେ।  ଏହି ଟୀକାକରଣର ମହତ୍ୱ ସୀମିତ କାରଣ ଏହାଦ୍ୱାରା ପୂର୍ବରୁ ସଂକ୍ରମିତ ହୋଇନଥିବା ଲୋକଙ୍କଠାରେ ଭୟଙ୍କର ଡେଙ୍ଗୁ ହେବାର ଆଶଙ୍କା ଥାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଇଞ୍ଜେକସନ ନେବା ସ୍ଥାନରେ କଷ୍ଟ ଓ ମାଂସପେଶୀ ଯନ୍ତ୍ରଣା ହୁଏ ।  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେଆନାଫାଇଲାକ୍‌ସିସ ହୁଏ । ସ୍ୱଳ୍ପ ଇମ୍ମ୍ୟୁନିଟି ଥିବା ଲୋକଙ୍କୁ ଏହା ଦିଆଯାଏ ନାହିଁ ।  ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଡେଙ୍ଗଭାକ୍ସିଆ ଏକ ଦୁର୍ବଳୀକୃତ ଜିବନ୍ତ ଟିକା ଯାହା ୪ ପ୍ରକାର ଡେଙ୍ଗୁ ଭୂତାଣୁ ବିରୁଦ୍ଧାର ଇମ୍ମ୍ୟୁନିଟି ସୃଷ୍ଟି କରିଥାଏ । 

୨୦୧୬ ମସିହା ସୁଦ୍ଧା ଏଗାରଟି ଦେଶରେ ଡାକ୍ତରୀ ବ୍ୟବ‌ହାର ନିମନ୍ତେ ଡେଙ୍ଗୁ ଟିକା ସ୍ୱୀକୃତ ହୋଇଛି  ଓ ଯୁକ୍ତରାଷ୍ଟରେ ୨୦୧୯ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଛି । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାର ଏହାର ନାମ ଅଛି ।  ଇଣ୍ଡୋନେସିଆରେ ୨୦୧୬ରେ ଏହାର ତିନି ମାତ୍ରା ଇଞ୍ଜେକସନ ମୂଲ୍ୟ ୨୦୭ ଆମେରିକୀୟ ଡଲାର ଥିଲା ।  ଡେଙ୍ଗୁ ଟିକା ୧୯୨୦ ମସିହାରେ ବିକଶିତ ହୋଇଥିଲା କିନ୍ତୁ ସମସ୍ତ ଚାରି ପ୍ରକାର ଡେଙ୍ଗୁ ନିମନ୍ତେ ଇମ୍ମ୍ୟୁନିଟି ସୃଷ୍ଟି କରିବାକୁ ଅପେକ୍ଷା କରାଯାଇଥିଲା ।  ବିକାଶ ପଥରେ ଥିବା ଅନ୍ୟାନ୍ୟ ଟିକାମାନଙ୍କର ନାମ ଲାଇଭ ଆଟେନୁଏଟେଡ ଇନଆକ୍ଟିଭେଟେଡ, ଡିଏନଏ ଓ ସବୟୁନିଟ ଟିକା । 

## ଅଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନୁରାଧା କୋଇରାଲା

ଅନୁରାଧା କୋଇରାଲା (ଜନ୍ମ: ୧୪ ଏପ୍ରିଲ ୧୯୪୯) ଜଣେ ନେପାଳର ସାମାଜିକ କାର୍ଯ୍ୟକର୍ତ୍ତା ତଥା ମଇତି ନେପାଳର ପ୍ରତିଷ୍ଠାତା ଅଟନ୍ତି । ସେ ନେପାଳର ଏକ ଅଣ-ଲାଭ ସଂଗଠନ ଯୌନ କାରବାରର ଶିକାର ହୋଇଥିବା ଲୋକଙ୍କୁ ସାହାଯ୍ୟ କରିବା ପାଇଁ ଉତ୍ସର୍ଗୀକୃତ ଥାନ୍ତି । ରାଜ୍ୟର ପ୍ରଥମ ରାଜ୍ୟପାଳ ଭାବେ (୧୭ ଜାନୁଆରୀ ୨୦୧୮ - ୩ ନଭେମ୍ବର ୨୦୧୯) ମାସରେ ନିଯୁକ୍ତି ହୋଇଥିଲେ । 

କୋଇରାଲା ୨୫ ଅଗଷ୍ଟ ୨୦୦୬ ମସିହାରେ ମାସାଚୁସେଟ୍ସର ଶେର୍ବୋର୍ନରେ ଥିବା ଶାନ୍ତି ଆବିଙ୍କଠାରୁ ସାହାସିକତା ବିବେକ ପୁରସ୍କାର ଗ୍ରହଣ କରିଥିଲେ । ସେ ୨୦୧୦ ମସିହାରେ CNN ହିରୋ ଅଫ ଦି ଇୟର ପୁରସ୍କାର ଜିତିଥିଲେ ।  

## ପୁରସ୍କାର ଏବଂ ସ୍ୱୀକୃତି
କୋଇରାଲା ୧୯୯୮ ମସିହାରେ ଶ୍ରେଷ୍ଠ ସାମାଜିକ କର୍ମୀ ପୁରସ୍କାର (ନେପାଳ), ୧୯୯୯ ମସିହାରେ ପ୍ରବାଲ ଗୋର୍ଖା ଡାକସିନ ବାହୁ ପଦକ (ନେପାଳ), ୨୦୦୨ ମସିହାରେ ତ୍ରିଶକ୍ତିପାଟା ପୁରସ୍କାର, ୨୦୦୬ ମସିହାରେ ଶାନ୍ତି ଆବି ଫାଉଣ୍ଡେସନରୁ ସାହାସିକତା ବିବେକ ପୁରସ୍କାର, ୨୦୦୭ ମସିହାରେ ଜର୍ମାନ UNIFEM ପୁରସ୍କାର ପାଇଥିଲେ ଏବଂ ୨୦୦୭ ମସିହାରେ ରାଣୀ ସୋଫିଆର ରୂପା ପଦକ ପୁରସ୍କାର ପାଇଥିଲେ । 
ସେ ୨୦୧୪ ମସିହାରେ ମଦର ଟେରେସା ପୁରସ୍କାର ପାଇଥିଲେ।  

## ଆଧାର
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ନେପାଳି କଂଗ୍ରେସ
ଶ୍ରେଣୀ:ନେପାଳର ସାମାଜିକ କାର୍ଯ୍ୟକର୍ତ୍ତା
ଶ୍ରେଣୀ:ପ୍ରଥମ ରାଜ୍ୟପାଳ
ଶ୍ରେଣୀ:ଜୀବିତ ବ୍ୟକ୍ତି
ସୁକୀର୍ତ୍ତିରାଣୀ

**ସୁକୀର୍ତ୍ତିରାଣୀ** ଜଣେ ଭାରତୀୟ ନାରୀବାଦୀ କବି, ଶିକ୍ଷିକା ଏବଂ ସମସାମୟିକ ଦଳିତ ଏବଂ ତାମିଲ ସାହିତ୍ୟରେ ତାଙ୍କର ଅବଦାନ ପାଇଁ ବ୍ୟାପକ ଭାବରେ ପ୍ରଶଂସିତ । ସେ ଭେଲୋରର ସରକାରୀ ବାଳିକା ଉଚ୍ଚ ବିଦ୍ୟାଳୟର ଜଣେ ତାମିଲ ଶିକ୍ଷୟତ୍ରୀ । ତାଙ୍କର ଉଲ୍ଲେଖନୀୟ ରଚନା ମଧ୍ୟରେ ଛଅଟି ପ୍ରକାଶିତ କବିତା ସଂକଳନ ଅନ୍ତର୍ଭୁକ୍ତ । ସେ ଲକ୍ଷ୍ମୀ ହୋମଷ୍ଟ୍ରମଙ୍କ ଅନୂଦିତ ସଂକଳନ *ୱାଇଲ୍ଡ ଗାର୍ଲସ ୱିକେଡ ୱାର୍ଡ*ରେ କବୟତ୍ରୀ କୁଟ୍ଟୀ ରେବତୀ, ମାଳତୀ ମୈତ୍ରୀ ଏବଂ ସଲମାଙ୍କ ଉଲ୍ଲେଖିତ ହୋଇଛନ୍ତି । ହୋମଷ୍ଟ୍ରମ ନିଜ ସଂକଳନରେ ସୁକୀର୍ତ୍ତିରାଣୀଙ୍କୁ ବର୍ଣ୍ଣନା କରି ଲେଖିଛନ୍ତି ଯେ ସୁକୀର୍ତ୍ତିରାଣୀ ଜଣେ "ନୂତନ ଜନ୍ମର ରକ୍ତ ସମ ଅଠାଳିଆ ସମସ୍ତ ରୁକ୍ଷ ଏବଂ ଶାରୀରିକ ବାସ୍ତବତା ସହିତ ଏକ ଶିଶୁ ଭାଷା ଖୋଜନ୍ତି" ।

## ଜୀବନୀ 
ସୁକୀର୍ତ୍ତିରାଣୀ ଭାରତର ତାମିଲନାଡୁ ରାଜ୍ୟରେ ଜନ୍ମଗ୍ରହଣ କରିଥିଲେ । ସେ ଅର୍ଥନୀତି ଏବଂ ତାମିଲ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସେ ବୃତ୍ତିରେ ଜଣେ ଭେଲୋରର ସରକାରୀ ବାଳିକା ଉଚ୍ଚ ବିଦ୍ୟାଳୟର ଜଣେ ତାମିଲ ଶିକ୍ଷୟତ୍ରୀ ।

## ପୁରସ୍କାର 
ସେ ତେବାମାଗଲ କବିତୁବୀ ପୁରସ୍କାର, ପେଙ୍ଗଲ ମୁନ୍ନାନୀ ଆଚିଭର ପୁରସ୍କାର ଏବଂ ପୁଥୁମାଇପୀଠନ ମେମୋରିଆଲ ପୁରସ୍କାର ଭଳି ଅନେକ ପୁରସ୍କାର ପାଇଛନ୍ତି । 

## ରଚନାବଳୀ 
### ସଂକଳନ 
* *କୈପତ୍ରୀ ୟେନ୍ କଣବୁ କେଲ*
* *ଇରାବୁ ମିରୁଗାମ*
* *କାମତିପୁ*
* *ତିଣ୍ଡାପାଦାତା ମୁତମ*
* *ଆଭାଲାଇ ମୋଳିପେୟରତାଲ*
* *ଇପାଡିକ୍କୁ ୟେବଲ*

## ଆଧାର
ଆନେ କ୍ୟାଥରିନ ମନ୍‍ରୁ

**ଆନେ କ୍ୟାଥରିନ ମନ୍‍ରୁ** (ମୃତ୍ୟୁ: ୧୯୭୩) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ସ୍ୱାଧୀନତା ପୂର୍ବରୁ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ସେରାଙ୍ଗ-ଗଞ୍ଜ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବରୁ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ ।

## ରାଜନୈତିକ ଜୀବନ 
ଆନେ କ୍ୟାଥରିନ ମନ୍‍ରୁ ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ଓଡ଼ିଶା ବିଧାନ ସଭା ନିର୍ବାଚନରେ ସେରାଙ୍ଗ-ଗଞ୍ଜ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ ।

## ଆଧାର 
ଶ୍ରେଣୀ:୧୯୭୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଭାବିନା ପଟେଲ

**ଭାବିନା ପଟେଲ** ଜଣେ ଭାରତୀୟ ପାରା-ଟେବୁଲ ଟେନିସ ଖେଳାଳି । ସେ ହୁଇଲ ଚେୟାର ଉପରେ ବସି ଟେବୁଲ ଟେନିସ ଖେଳନ୍ତି । ୨୦୨୦ ଟୋକିଓ ପାରା ଅଲିମ୍ପିକ୍ସରେ ସେ ଶ୍ରେଣୀ ୪ ଟେବୁଲ ଟେନିସରେ ରୌପ୍ୟ ପଦକ ଜିତିଥିଲେ । ପାରା-ଟେବୁଲ ଟେନିସ ଖେଳରେ ଶ୍ରେଣୀ ୧-୫ ଗୋଡ଼ରେ ଅକ୍ଷମତା ଥିବା ଖେଳାଳିମାନଙ୍କ ପାଇଁ ଉଦ୍ଦିଷ୍ଟ । ଶ୍ରେଣୀ ୧ରେ ସର୍ବାଧିକ ଅକ୍ଷମତା ଥିବା ଖେଳାଳି ଓ ଶ୍ରେଣୀ ୫ରେ ସର୍ବନିମ୍ନ ଅକ୍ଷମତା ଥିବା ଖେଳାଳିମାନେ ପ୍ରତିଦ୍ୱନ୍ଦିତା କରିଥାନ୍ତି ।

## ଖେଳ ଜୀବନ
ଭାବିନା, ଭାରତକୁ ବହୁ ଆନ୍ତର୍ଜାତୀୟ ପ୍ରତିଯୋଗୀତାରେ ପ୍ରତିନିଧିତ୍ୱ କରି ବହୁବାର ପଦକ ଜିତିଛନ୍ତି । ୨୦୧୧ ମସିହାରେ ପିଟିଟି ଥାଇଲାଣ୍ଡ ଟେବୁଲ ଟେନିସ ଚମ୍ପିୟାନସିପରେ ରୌପ୍ୟ ପଦକ ହାସଲ କରି  ବିଶ୍ୱ ରାଙ୍କ ୨ରେ ପହଞ୍ଚିଥିଲେ । ୨୦୧୩ ମସିହାରେ ବିଜିଂଠାରେ ଅନୁଷ୍ଠିତ ଏସୀୟ ପାରା ଟେବୁଲ ଟେନିସ ଚମ୍ପିୟାନସିପରେ ମହିଳା କ୍ଲାସ ୪ ଟେବୁଲ ଟେନିସ ଶ୍ରେଣୀରେ ସେ ରୌପ୍ୟପଦକ ଜିତିଥିଲେ । ୨୦୧୭ର ଏସୀୟ ପାରା ଟେବୁଲ ଟେନିସ ଚମ୍ପିୟାନସିପରେ ସେ କୋରୀୟ ଖେଳାଳି କାଙ୍ଗଙ୍କୁ ୩-୦ ସେଟରେ ପରାସ୍ତ କରି ବ୍ରୋଞ୍ଜପଦକ ହାସଲ କରିଥିଲେ ।

୨୦୨୦ ଟୋକିଓ ପାରା ଅଲିମ୍ପିକ୍ସରେ ବିଶ୍ୱର ୨ ନମ୍ବର ଖେଳାଳି ବୋରିସ୍ଲାଭା ରଙ୍କୋଭିଚଙ୍କୁ ପରାସ୍ତ କରି ସେମିଫାଇନାଲରେ ପହଞ୍ଚିଥିଲେ । ସେମିଫାଇନାଲରେ ଚିନର ଖେଳାଳି ଝାଙ୍ଗ ମାୟୋଙ୍କୁ ପରାସ୍ତ କରି ଫାଇନାଲରେ ପ୍ରବେଶ କରିଥିଲେ । ଫାଇନାଲରେ ଚିନର ଝୋ ୟିଂଙ୍କଠାରୁ ସେ ପରାସ୍ତ ହୋଇ ରୌପ୍ୟପଦକ ହାସଲ କରିଥିଲେ ।

ସେ କୋଚ ଲଲନ ଦୋଷୀଙ୍କଠାରୁ ପ୍ରଶିକ୍ଷଣ ଲାଭ କରନ୍ତି । ତେଜଲବେନ ଲାଖିଆ ତାଙ୍କର ମାର୍ଗଦର୍ଶକ ଅଟନ୍ତି ।

## ବ୍ୟକ୍ତିଗତ ଜୀବନ
ଭାବିନା, ଗୁଜରାଟର ମେହସାନା ଜିଲ୍ଲାର ସୁନ୍ଧିଆର ମୂଳ ବାସିନ୍ଦା । ସେ ଭାରତ ସରକାରଙ୍କ *କର୍ମଚାରୀ ରାଜ୍ୟ ବିମା ନିଗମ*ରେ କାର୍ଯ୍ୟ କରନ୍ତି । 

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳାଳି
ଶ୍ରେଣୀ:ଟେବୁଲ ଟେନିସ
ୟସ୍ମିନ ଲାରୀ

ୟସ୍ମିନ ଲାରୀ‌ (ଜନ୍ମ: ୧୯୪୧; ଉର୍ଦ୍ଦୁ: لاری ‎یاسمین) ପାକିସ୍ଥାନର ପ୍ରଥମ ମହିଳା ଶିଳ୍ପକାର ଅଟନ୍ତି ।  ସ୍ଥାପତ୍ୟ ଏବଂ ସାମାଜିକ ନ୍ୟାୟ ସହିତ ଜଡ଼ିତ ହେବାପାଇଁ ସେ ବେଶ ଜଣାଶୁଣା । ତାଙ୍କୁ ୨୦୧୬ ମସିହାରେ ସମ୍ମାନଜନକ ଫୁକୁଓକୋ ପୁରସ୍କାରରେ ସମ୍ମାନିତ କରାଯାଇଥିଲା ।

## ପ୍ରାରମ୍ଭିକ ଜୀବନ
ୟସ୍ମିନ ଲାରୀ ୧୯୪୧ ମସିହାରେ ଡେରା ଗାଜୀ ଖାନ ସହରରେ ଜନ୍ମଗ୍ରହଣ କରିଥିଲେ ଏବଂ ସେ ପ୍ରଥମ ବର୍ଷ ଲାହୋରରେ ଏବଂ ଆଖପାଖରେ ଇରାକ ନାମକ ଏକ ପ୍ରସିଦ୍ଧ ପରିବାରରେ ବିତାଇଥିଲେ । ତାଙ୍କ ପିତା ଜାଫରୁଲ ଅହସାନ, ଆଇସିଏସ ଅଧିକାରୀ ଲାହୋର ଏବଂ ଅନ୍ୟାନ୍ୟ ସହରରେ ପ୍ରମୁଖ ବିକାଶମୂଳକ ପ୍ରକଳ୍ପରେ କାର୍ଯ୍ୟ କରୁଥିଲେ , ଯାହା ମାଧ୍ୟମରେ ଲାରୀ ସ୍ଥାପତ୍ୟର ସମ୍ମୁଖୀନ ହୋଇଥିଲେ ମ ତାଙ୍କ ଭଉଣୀ ନାସରିନ ଜଲିଲ ଜଣେ ପାକିସ୍ଥାନୀ ରାଜନେତା । ଯେତେବେଳେ ତାଙ୍କୁ ୧୫ ବର୍ଷ ହୋଇଥିଲା, ସେ ପ୍ରଥମେ ପାକିସ୍ଥାନ ଛାଡି ନିଜ ପରିବାର ସହିତ ଲଣ୍ଡନ ଯାଇଥିଲେ ।

## ପୁରସ୍କାର
*୨୦୦୨ ମସିହାରେ ହେରିଟେଜ ଫାଉଣ୍ଡେସନରେ ସାଂସ୍କୃତିକ ତଥା ଐତିହାସିକ ସଂରକ୍ଷଣ ପାଇଁ ପ୍ରୟାସ ଏବଂ ଫଳାଫଳ ପାଇଁ ମିଳିତ ଜାତିସଂଘରୁ U. N ମାନ୍ୟତା ପୁରସ୍କାର ଗ୍ରହଣ କରିଥିଲେ । 

*୨୦୦୬ ମସିହାରେ ସ୍ଥାପତ୍ୟ ବୃତ୍ତି ଦେଶର ଐତିହାସିକ ସ୍ଥାନଗୁଡିକର ଐତିହ୍ୟ ସଂରକ୍ଷଣ ପାଇଁ ପାକିସ୍ଥାନ ସରକାରଙ୍କଦ୍ୱାରା ସର୍ବୋଚ୍ଚ ନାଗରିକ ପୁରସ୍କାର ମଧ୍ୟରୁ ଲାରୀଙ୍କୁ ସୀତାରା-ଇ-ଇମିତିଆଜ୍ ପ୍ରଦାନ କରାଯାଇଥିଲା ।

*୨୦୧୧ ମସିହାରେ ସେ ପାକିସ୍ଥାନୀ "ପ୍ରଥମ ୱାଣ୍ଡର ମହିଳା ଅଫ୍ ଦି ଇୟର ପୁରସ୍କାର" ପାଇଥିଲେ ।

*୨୦୧୬ ମସିହାରେ ସେ କଳା ଏବଂ ସଂସ୍କୃତି ପାଇଁ ଫୁକୁକା ପୁରସ୍କାର ଗ୍ରହଣ କରିଥିଲେ ।

## ଆଧାର
ଶ୍ରେଣୀ:ପ୍ରଥମ ୱାଣ୍ଡର ମହିଳା ଅଫ୍ ଦି ଇୟର ପୁରସ୍କାର
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପାକିସ୍ଥାନ
ପରବୀନ ରହମାନ

**ପରବୀନ ରହମାନ** (୨୨ ଜାନୁଆରୀ ୧୯୫୭ - ୧୩ ମାର୍ଚ୍ଚ ୨୦୧୩) ଜଣେ ପାକିସ୍ଥାନୀ ସାମାଜିକ କାର୍ଯ୍ୟକର୍ତ୍ତା ଏବଂ ଓରଙ୍ଗୀ ପାଇଲଟ ପ୍ରୋଜେକ୍ଟ ରିସର୍ଚ୍ଚ ଆଣ୍ଡ ଟ୍ରେନିଂ ଇନଷ୍ଟିଚ୍ୟୁଟର ନିର୍ଦ୍ଧେଶିକା ଥିଲେ । ତାଙ୍କୁ ୧୩ ମାର୍ଚ୍ଚ ୨୦୧୩ ମସିହାରେ ହତ୍ୟା କରାଯାଇଥିଲା ।

## ଜୀବନୀ
ପରବୀନ ରହମାନ ୨୨ ଜାନୁଆରୀ ୧୯୫୭ ମସିହାରେ ଢାକାରେ ଜନ୍ମଗ୍ରହଣ କରିଥିଲେ । ସେତେବେଳେ ଢାକା ପୂର୍ବ ପାକିସ୍ଥାନରେ (ବର୍ତ୍ତମାନ ବଙ୍ଗଳାଦେଶ ନାମରେ ଜଣା) ଥିଲା । ସେ ଏକ ବିହାରୀ ପରିବାରର ହନ୍ମନେଇଥିଲେ ଓ ୧୯୭୧ ମସିହାରେ ପୂର୍ବ ପାକିସ୍ଥାନରେ ଗୃହଯୁଦ୍ଧ ପରେ କରାଚିକୁ ଚାଲିଯାଇଥିଲେ । ସେ ୧୯୮୨ ମସିହାରେ ଦାଉଦ କଲେଜ ଅଫ ଇଂଜିନିୟରିଂ ଆଣ୍ଡ ଟେକ୍ନୋଲୋଜିରେ  ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ଏବଂ ନେଦରଲ୍ୟାଣ୍ଡସ୍ଥିତ ଇନଷ୍ଟିଚ୍ୟୁଟ ଅଫ ହାଉସିଂ ଷ୍ଟଡିଜରୁ ୧୯୮୬ ମସିହାରେ ଗୃହ ନିର୍ମାଣ ଏବଂ ସହରୀ ଯୋଜନାରେ ସ୍ନାତକୋତ୍ତର ଡିପ୍ଲୋମା ହାସଲ କରିଥିଲେ । ୧୯୮୩ ମସିହାରେ ଓରଙ୍ଗୀ ପାଇଲଟ ପ୍ରକଳ୍ପର ଯୁଗ୍ମ ନିର୍ଦ୍ଦେଶକ ହେବା ପାଇଁ ଅଖତର ହମିଦ ଖାଁଙ୍କଦ୍ୱାରା ନିଯୁକ୍ତ ହେବା ପୂର୍ବରୁ ସେ ଏକ ଘରୋଇ ସ୍ଥାପତ୍ୟ ସଂସ୍ଥାରେ ମଧ୍ୟ କାର୍ଯ୍ୟ କରିଥିଲେ । ସେ ସେଠାରେ ଗୃହ ଏବଂ ପରିମଳ କାର୍ଯ୍ୟକ୍ରମ ପରିଚାଳନା କରିଥିଲେ । ୧୯୮୮ ମସିହାରେ ଓପିପି ଚାରୋଟି ସଂଗଠନରେ ବିଭକ୍ତ ହୋଇଥିଲା ଏବଂ ପରବୀନ ରହମାନ ଓପିପି-ଆରଟିଆଇ (ଓରଙ୍ଗୀ ପାଇଲଟ ପ୍ରୋଜେକ୍ଟ - ଅନୁସନ୍ଧାନ ଏବଂ ତାଲିମ ପ୍ରତିଷ୍ଠାନର) ନିର୍ଦ୍ଦେଶିକା ହୋଇଥିଲେ । ସେ ଶିକ୍ଷା, ଯୁବ ତାଲିମ, ଜଳ ଯୋଗାଣ ଏବଂ ସୁରକ୍ଷିତ ଗୃହରେ କାର୍ଯ୍ୟକ୍ରମ ମଧ୍ୟ ପରିଚାଳନା କରିଥିଲେ ।

## ହତ୍ୟା ଏବଂ ତଦନ୍ତ
ମାର୍ଚ୍ଚ ୧୩, ୨୦୧୩ ମସିହାରେ ପରବୀନ ରହମାନ ଙ୍କର ମୃତ୍ୟୁ ଘଟିଥିଲା । ଚାରିଜଣ ବନ୍ଧୁକଧାରୀ ପିରାବାଦ ପୋଲିସ ଷ୍ଟେସନ ନିକଟରେ ତାଙ୍କ ଗାଡିକୁ ଗୁଳି ଚଳାଇ ପାକିସ୍ଥାନର ଗରିବ ଲୋକଙ୍କ ପାଇଁ ଜମି ଏବଂ ମୌଳିକ ସେବା ଅଧିକାର ପାଇଁ ତାଙ୍କର ୨୮ ବର୍ଷର କ୍ୟାରିଅରକୁ ସମାପ୍ତ କରିଥିଲେ । ରହମାନ କରାଚିରେ ଥିବା ଜମି ମାଫିଆ ଓ ସେମାନଙ୍କର ରାଜନୈତିକ ପୃଷ୍ଠ ପୋଷକଙ୍କୁ ସମାଲୋଚନା କରିଥିଲେ ।

ଏପ୍ରିଲ ୧୫, ୨୦୧୪ ମସିହାରେ ପାକିସ୍ଥାନର ସର୍ବୋଚ୍ଚ ନ୍ୟାୟାଳୟ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି ଯେ ରହମାନଙ୍କ ହତ୍ୟା ଘଟଣାର ଏକ ନୂତନ ତଦନ୍ତ କରିବା ପରେ ପୋଲିସ ଅଧିକାରୀମାନେ ଏହି ଘଟଣାର ତଦନ୍ତ କରିଥିଲେ । 

## ଆଧାର
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ପାକିସ୍ଥାନ
ଶ୍ରେଣୀ:ସାମାଜିକ କାର୍ଯ୍ୟକର୍ତ୍ତା
ଶ୍ରେଣୀ:ମୃତ ବ୍ୟକ୍ତି
ମଳଦ୍ୱାର କର୍କଟ

**ମଳଦ୍ୱାର କର୍କଟ** ଏକ ପ୍ରକାର କର୍କଟ ରୋଗ ଯାହା ପାଇଅନ୍ତନଳୀର ଶେଷ ଭାଗରେ ଥିବା ମଳଦ୍ୱାରରୁ ସୃଷ୍ଟି ହୁଏ ।  ଏହି ରୋଗରେ ମଳଦ୍ୱାର ପାଖରେ ଗୋଟାଳି ସୃଷ୍ଟି ହୁଏ ବା ମଳଦ୍ୱାରରୁ ରକ୍ତସ୍ରାବ ହୁଏ |  ଅନ୍ୟାନ୍ୟ ଲକ୍ଷଣ ମଧ୍ୟରେ ମଳଦ୍ୱାରରେ ଯନ୍ତ୍ରଣା, ଗଲୁ କିମ୍ବା ତରଳ ପଦାର୍ଥ ନିର୍ଗତ ହୋଇପାରେ। ଅନ୍ତନଳୀର ଗତି ପରିବର୍ତ୍ତନ ମଧ୍ୟ ହୋଇପାରେ | 

ବିପଦ କାରଣ ମଧ୍ୟରେ ମାନବ ପାପିଲୋମାଭୂତାଣୁ (ଏଚପିଭି) (HPV), ଏଚ୍.ଆଇ.ଭି / ଏଡସ୍, ଏକାଧିକ ଯୌନ ସାଥୀ, ଧୂମପାନ ଏବଂ ମଳଦ୍ୱାର ମୈଥୁନ ଅନ୍ତର୍ଭୁକ୍ତ ହୋଇପାରେ |  **ମଳଦ୍ୱାର କର୍କଟ** ସାଧାରଣତଃ ଏକ ପ୍ରକାର ସ୍କ୍ୱାମସ ସେଲ କର୍କଟ ରୋଗ |  ଆଡେନୋକାର୍ସିନୋମା, ସ୍ମଲ ସେଲ କାର୍ସିନୋମା ଓ ମେଲାନୋମା ଯୋଗୁ ମଧ୍ୟ ଏହି ରୋଗ ସଙ୍କଟ ଆସିପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରିବା ପରେ ତନ୍ତୁ ବାୟୋପ୍ସି କରି ସୁନିଶ୍ଚିତ କରାଯାଏ।

ବିପଦ କାରଣ ଗୁଡ଼ିକ ଏଡ଼େଇବା ଏବଂ ଏଚପିଭି ଟିକା ଦେଇ ଏହି ରୋଗକୁ ପ୍ରତିରୋଧ କରାଯାଇ ପାରେ |  ମାନକ ଚିକିତ୍ସାରେ ବିକିରଣ ଥେରାପି, କେମୋଥେରାପି ଓ ଅସ୍ତ୍ରୋପଚାର କରି ଏହାର ଚିକିତ୍ସା କରାଯାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୮,୩୦୦ ଲୋକଙ୍କର ଏହି ରୋଗ ନିର୍ଣ୍ଣୟ ହୁଏ ଯାହାକି ପ୍ରାୟ ୦.୫% ନୂତନ କର୍କଟ ରୋଗର ପ୍ରତିନିଧିତ୍ୱ କରିଥାଏ। ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ହୋଇଥାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ୧୯୯୦ ମସିହା ପରଠାରୁ ଏହି ରୋଗ ସଂଖ୍ୟା ବୃଦ୍ଧି ପାଇଛି। ଯୁକ୍ତରାଷ୍ଟ୍ରରେ ଏହି ରୋଗରେ ବଞ୍ଚିବା ହାର ପ୍ରାୟ ୬୮% ଅଟେ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଟିଜାନିଡିନ

**ଟିଜାନିଡିନ (**ଇଂରାଜୀ ଭାଷାରେ **Tizanidine)** **ଏକ ଔଷଧ ଯାହା ମାଂସପେଶୀ କାଠିନ୍ୟ, ମେରୁଦଣ୍ଡ ଆଘାତ ବା** ମଲ୍ଟିପ୍ଲ ସ୍କ୍ଲେରୋସିସ ଭଳି ଅବସ୍ଥର **ଚିକିତ୍ସାରେ ଦିଆଯାଏ ଓ ଯାହାର ବ୍ୟବସାୟୀକ ନାମ ଜାନାଫ୍ଲେକ୍ସ (Zanaflex)** ଅଟେ ।  ଏହା ବାକ୍ଲୋଫେନ ବା ଡାଏଜେପାମ ଭଳି କାମ କରେ |  ଏହା ପାଟି ବାଟେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରାଳୁ ଭାବ, ଦୁର୍ବଳତା ଏବଂ ମୁଣ୍ଡ ବୁଲେଇବା ସମସ୍ୟା ହୁଏ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଯକୃତ ସମସ୍ୟା, ସାଇକୋସିସ, ଓ ଦୀର୍ଘ କ୍ୟୁଟି ହୁଏ ।  ଏହା ଏକ ଆଲଫା ୨ ଆଡ୍ରେନର୍ଜିକ ଆଣ୍ଟାଗୋନିଷ୍ଟ ଔଷଧ ଓ ଏହାର କାର୍ଯ୍ୟବିଧି ଅସ୍ପଷ୍ଟ ଅଛି |  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସର ଯୋଗାଣ ମୂଲ୍ୟ ୩.୪୫ ପାଉଣ୍ଡ ଥିଲା ।  ୨୦୧୭ରେ ଏହା ୮୯ତମ ଅଧିକ ପ୍ରେସକ୍ରିପସନ ଔଷଧ ଥିଲା ଓ ୯ ନିୟୁତରୁ ଅଧିକ ଏହାର ପ୍ରେସକ୍ରିପସନ ହୋଇଥିଲା |  

## ଅଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୌଦାମିନୀ ନନ୍ଦ

**ସୌଦାମିନୀ ନନ୍ଦ**, ଜଣେ ଓଡ଼ିଆ ସାହିତ୍ୟିକା । ଧରମବୀର ଭାରତୀଙ୍କର ହିନ୍ଦୀ ପୁସ୍ତକ *ଅନ୍ଧା ୟୁଗ*କୁ ଓଡ଼ିଆରେ ଅନୁବାଦ କରି ସେ ୨୦୦୩ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ରଚନାବଳୀ 
* ଅନ୍ଧଯୁଗ - ୨୦୦୧ (କେନ୍ଦ୍ର ସାହିତ୍ୟ ଏକାଡେମୀ)
* ସୂର୍ଯ଼୍ୟାଭିସାର - ୧୯୮୨
* ଜଳଜ୍ୟୋତ୍ସ୍ନାର ମାୟା - ୨୦୧୨ (କଟକ ଷ୍ଚୁଡେଣ୍ଚସ୍ ଷ୍ଟୋର)
* କବିକଳ୍ପ - ୧୯୯୭ (ଆର୍ଯ୍ୟ ପ୍ରକାଶନ)
* କବି ପ୍ରବେଶ - ୨୦୦୩ (ପଞ୍ଚସଖା ପ୍ରକାଶନ)
* ଅବାକ ସୁନ୍ଦରୀ - ୨୦୦୧ (ପଞ୍ଚସଖା ପ୍ରକାଶନ)
* ଅତଳରୁ ଅନ୍ତରୀକ୍ଷ - ୨୦୦୮ (ବିଦ୍ୟାଭାରତୀ କଟକ)
* ବିଳମ୍ବିତ ଲୟ - ୧୯୯୪ (ବିନୟ କୁମାର ନନ୍ଦ)
* ସ୍ୱର ଶୃଙ୍ଗାର - ୧୯୯୫ (ବିଦ୍ୟାପୁରୀ କଟକ)
* କବିତାର ଅନ୍ତରାଳରେ କବି - ୨୦୦୮ (ସମ୍ଭିତ ପଟ୍ଟନାୟକ)
* ମୟୂରାଙ୍କିତ ବଂଶୀ - ୨୦୧୪ (ଶଶିପ୍ରଭା ସାମନ୍ତରାୟ)
* ଅଜାଙ୍କ ହାତୀ - ୨୦୦୩ (କେନ୍ଦ୍ର ସାହିତ୍ୟ ଏକାଡେମୀ)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) - ୨୦୦୩ (*ଅନ୍ଧଯୁଗ* ପାଇଁ)
* ସତ୍ୟବାଦୀ ସାହିତ୍ୟ ଓ ସାରସ୍ୱତ ସମ୍ମାନ (ପ୍ରବନ୍ଧ) - ୧୯୯୮
* ଝଙ୍କାର ପୁରସ୍କାର - ୨୦୧୪

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ଜୀବିତ ବ୍ୟକ୍ତି
ବେନଜିର ଭୁଟ୍ଟୋ

ବେନଜିର ଭୁଟ୍ଟୋ‌ (ଉର୍ଦ୍ଦୁ: و نظیر) ( ଜନ୍ମ ୨୧ ଜୁନ ୧୯୫୩, କରାଚୀ- ୨୭ ଡିସେମ୍ବର ୨୦୦୭ ରାୱଲପିଣ୍ଡିରେ ମୃତ୍ୟୁ) ପାକିସ୍ଥାନର ଦ୍ୱାଦଶ (୧୯୮୮ ରେ) ଏବଂ ୧୬ ତମ (୧୯୯୩ ରେ) ପ୍ରଧାନମନ୍ତ୍ରୀ ଥିଲେ । ରାୱଲପିଣ୍ଡିରେ ଏକ ରାଜନୈତିକ ରାଲି ପରେ ଆତ୍ମଘାତୀ ବିସ୍ଫୋରଣ ଏବଂ ଗୁଳି ବିନିମୟରେ ତାଙ୍କୁ ହତ୍ୟା କରାଯାଇଥିଲା । ପୂର୍ବର ଝିଅ ଭାବେ ଜଣାଶୁଣା ବେନାଜିର ମୁସଲମାନ ଦେଶର ପ୍ରଥମ ମହିଳା ପ୍ରଧାନମନ୍ତ୍ରୀ ଥିଲେ ଏବଂ ଦୁଇଥର ପାକିସ୍ଥାନରୁ ନିର୍ବାଚିତ ହୋଇଥିଲେ । ସେ ପାକିସ୍ଥାନର ପିପୁଲ୍ସ ପାର୍ଟିର ପ୍ରତିନିଧି ତଥା ମୁସଲମାନ ଧର୍ମର ଶିଆ ଶାଖାର ଅନୁଗାମୀ ଥିଲେ ।   

## ପ୍ରାରମ୍ଭିକ ଜୀବନ
ବେନଜିର ଭୁଟ୍ଟୋ ପାକିସ୍ଥାନର ଜଣେ ଧନୀ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ ।|ସେ ୧୮ ଡିସେମ୍ବର ୧୯୮୭ ମସିହାରେ ଆସିଫ ଅଲି ଜରଦାରୀଙ୍କୁ ବିବାହ କରିଥିଲେ । ଆସିଫ ଅଲି ଜରଦାରୀ ସିନ୍ଧର ଜଣେ ପ୍ରସିଦ୍ଧ ନବାବ, ଶାହା ପରିବାରର ପୁତ୍ର ତଥା ଜଣେ ସଫଳ ବ୍ୟବସାୟୀ ଥିଲେ। ବେନଜିର ଭୁଟ୍ଟୋଙ୍କ ତିନୋଟି ସନ୍ତାନ ଅଛନ୍ତି । ପ୍ରଥମ ପୁଅ ବିଲାୱାଲ ଏବଂ ଦୁଇଟି ଝିଅ ବଖତାୱାର ଏବଂ ଆସିଫା ।

## ଶିକ୍ଷା
ସେ ଲେଡି ଜେନିଙ୍ଗ ନର୍ସରୀ ବିଦ୍ୟାଳୟ ଏବଂ କରାଚୀରେ କନଭେଣ୍ଟ ଯୀଶୁ ଏବଂ ମେରୀ ସ୍କୁଲରେ ପ୍ରାଥମିକ ଶିକ୍ଷା ଲାଭ କରିଥିଲେ । ୧୫ ବର୍ଷ ବୟସରେ ସେ କରାଚୀ ସ୍କୁଲରୁ ଓ' ସ୍ତରୀୟ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ ।  ୧୬ ବର୍ଷ ବୟସରେ ସେ ଆମେରିକା ଯାଇ ସେଠାରେ ୧୯୬୯ରୁ ୧୯୭୩ ପର୍ଯ୍ୟନ୍ତ ରେଡକଲିଫ କଲେଜରେ ପଢ଼ିଥିଲେ ଏବଂ ପରେ ହାୱାର୍ଡ ୟୁନିଭର୍ସିଟିରୁ କଳାରେ ସ୍ନାତକ ଡିଗ୍ରୀ ହାସଲ କରିଥିଲେ । ପରେ ସେ ଇଂଲଣ୍ଡର ଅକ୍ସଫୋର୍ଡ ବିଶ୍ୱବିଦ୍ୟାଳୟରୁ ଆନ୍ତର୍ଜାତିୟ ଆଇନ, ଦର୍ଶନ ଓ ରାଜନୀତି ମଧ୍ୟ ଅଧ୍ୟୟନ କରିଥିଲେ । ସେ ପ୍ରଥମ ଏସୀୟ ମହିଳା ଯିଏକି ଅକ୍ସଫୋର୍ଡରେ ପଢ଼ୁଥିବା ସମୟରେ ଅକ୍ସଫୋର୍ଡ ୟୁନିଅନର ସଭାପତି ଭାବେ ନିର୍ବାଚିତ ହୋଇଥିଲେ ।

## ପ୍ରଧାନମନ୍ତ୍ରୀ କାଳ
୧୯୮୮ ମସିହାରେ ସେ ଏକ ବଡ଼ ଭୋଟ ସହିତ ନିର୍ବାଚନ ଜିତି ପାକିସ୍ଥାନର ପ୍ରଧାନମନ୍ତ୍ରୀ ହୋଇଥିଲେ । ସେ ଏକ ଇସଲାମ ଦେଶର ପ୍ରଥମ ମହିଳା ପ୍ରଧାନମନ୍ତ୍ରୀ ଥିଲେ । ଦୁଇ ବର୍ଷ ପରେ ୧୯୯୦ ମସିହାରେ ତାଙ୍କ ସରକାର ପାକିସ୍ଥାନର ରାଷ୍ଟ୍ରପତି ଗୁଲାମ ଇଶକ ଖାନଙ୍କଦ୍ୱାରା ବରଖାସ୍ତ କରାଯାଇଥିଲା । ୧୯୯୩, ମସିହାରେ ପୁନର୍ବାର ସାଧାରଣ ନିର୍ବାଚନ ଆରମ୍ଭ ହୋଇଥିଲା ଏବଂ ସେ ପୁନର୍ବାର ବିଜୟୀ ହୋଇଥିଲେ ।ଦୁର୍ନୀତି ଅଭିଯୋଗରେ ତାଙ୍କୁ ପୁନର୍ବାର ୧୯୯୬ ମସିହାରେ ବରଖାସ୍ତ କରାଗଲା । ଯେତେବେଳେ ସେ ପ୍ରଥମ ଥର ପାଇଁ ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିଲେ ସେତେବେଳେ ସେ ଲୋକପ୍ରିୟତାର ଶିଖରରେ ଥିଲେ । ତାଙ୍କର ପ୍ରତିଷ୍ଠା ବିଶ୍ୱ ମଞ୍ଚର ଜଣେ ପ୍ରତିଷ୍ଠିତ ମହିଳା ନେତା ଥିଲେ ।

## ହତ୍ୟା
୧୮ ଅକ୍ଟୋବର ୨୦୦୭ ମସିହାରେ ବେନଜିର ଭୁଟ୍ଟୋ ପାକିସ୍ଥାନକୁ ଫେରିବା ସମୟରେ ଏକ ରାଲିରେ ତାଙ୍କ ଉପରେ ଦୁଇଟି ଆତ୍ମଘାତୀ ଆକ୍ରମଣ କରାଯାଇଥିଲା ଯେଉଁଥିରେ ପ୍ରାୟ ୧୪୦ ଜଣଙ୍କର ମୃତ୍ୟୁ ଘଟିଥିଲା, କିନ୍ତୁ ବେନଜିର ବଞ୍ଚି ଯାଇଥିଲେ । କିଛି ଦିନ ପରେ ୨୭ ଡିସେମ୍ବର ୨୦୦୭ ମସିହାରେ ତାଙ୍କୁ ଏକ ନିର୍ବାଚନର ରାଲିରେ ହତ୍ୟା କରାଯାଇଥିଲା । ତାଙ୍କ ମୃତ୍ୟୁ ପାକିସ୍ଥାନରେ ଗଣତନ୍ତ୍ରର ପୁନରୁଦ୍ଧାର ଉପରେ ପ୍ରଶ୍ନବାଚୀ ସୃଷ୍ଟି କରିଛି ।

## ଆଧାର
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୦୭ ମୃତ୍ୟୁ
ଶ୍ରେଣୀ:ମୃତ୍ୟୁ ବ୍ୟକ୍ତି
ଶ୍ରେଣୀ:ପାକିସ୍ଥାନର ପ୍ରଧାନମନ୍ତ୍ରୀ
ଆର୍ସେନିକ ଟ୍ରାଇଅକ୍ସାଇଡ

**ଆର୍ସେନିକ ଟ୍ରାଇଅକ୍ସାଇଡ** ଏକ ଅଣ‌ଜୈବିକ ଯୌଗିକ ପଦାର୍ଥ ଓ ଔଷଧ ଯାହା ଟ୍ରାଇସେନ‌କ୍ସ ନାମରେ ବିକ୍ରୟ ହୁଏ । ଏକ ଶିଳ୍ପ ରାସାୟନିକ ଭାବରେ କାଠ ସୁରକ୍ଷାକାରୀ, କୀଟନାଶକ ଓ କାଚ ଜିନିଷ ତିଆରିରେ ବ୍ୟବ‌ହୃତ ହୁଏ ।  ଆକ୍ୟୁଟ ପ୍ରୋମାୟେଲୋସାଇଟିକ ଲିଉକେମିଆ କର୍କଟ ରୋଗର ଚିକିତ୍ସାରେ ବ୍ୟବ‌ହାର କରାଯାଏ |  ଏହି ବ୍ୟବହାର ପାଇଁ ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  |   ଆର୍ସେନିକ ଟ୍ରାଇଅକ୍ସାଇଡର ରାସାୟନିକ ଫର୍ମୁଲା ଇଂରାଜୀରେ As2O3 କୁହାଯାଏ । କର୍କଟ ରୋଗରେ ଏହାର କାମ ପ୍ରଣାଳୀ ସଂପୂର୍ଣ୍ଣ ସ୍ପଷ୍ଟ ନୁହେଁ |  ଏହା ବର୍ଷକୁ ପ୍ରାୟ ୫୦,୦୦୦ ଟନ ଉତ୍ପାଦିତ ହୁଏ |  ଯୁକ୍ତରାଜ୍ୟରେ ୨୦୧୮ ମସିହା ସୁଦ୍ଧା ଏକ ଡୋଜ ପିଛା ଏହାର ଖର୍ଚ୍ଚ ପ୍ରାୟ ୨୯୨ ପାଉଣ୍ଡ ।  ଯୁକ୍ତରାଷ୍ଟ୍ରରେ ଏହି ପରିମାଣ ୨୦୧୯ ସୁଦ୍ଧା ପ୍ରାୟ ୫୦୮ ଆମେରିକୀୟ ଡଲାର ଅଟେ।  ଏହାର ବିଷାକ୍ତତା ହେତୁ ଅନେକ ଦେଶରେ ଏହାର ଉତ୍ପାଦନ ଏବଂ ବିକ୍ରୟ ପାଇଁ ନିୟମ କାନୁନ ରହିଛି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶାରଦା ରଥ

**ଶାରଦା ରଥ** (ଜନ୍ମ: ୨୫ ମଇ ୧୯୪୧) ଜଣେ  ଓଡ଼ିଆ ସାହିତ୍ୟିକା ଓ ଅନୁବାଦିକା । ୨୦୧୬ ମସିହାରେ ଅନୁବାଦ ପୁସ୍ତକ, *ମେଘବାହାନ* ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି ।

## ଓଡ଼ିଆ ସାହିତ୍ୟକୁ ଅବଦାନ
ଶରଦା ହିନ୍ଦୀ ଲେଖକ ନିର୍ମଳ କୁମାରଙ୍କର ପୁସ୍ତକ ମେଘବାହନକୁ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ୨୦୧୬ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଏହି ପୁସ୍ତକଟି କଳିଙ୍ଗର ମହାରାଜା ଖାରବେଳଙ୍କ ଉପରେ ପର୍ଯ୍ୟବେଷିତ । ଏହା ବ୍ୟତୀତ ସେ ପ୍ରେମଚାନ୍ଦଙ୍କ ନିର୍ମଳା ଓ ପ୍ରତିଜ୍ଞା ପୁସ୍ତକର ଅନୁବାଦ କରିଛନ୍ତି । ଅମୃତା ପ୍ରୀତମଙ୍କ କୋରା କାଗଜ ବହିକୁ ସେ ଓଡ଼ିଆରେ ଅନୁବାଦ କରିଛନ୍ତି । ଦିଲ୍ଲୀ ଏମ୍‌ସ୍‌ର ପୂର୍ବତନ ନିର୍ଦ୍ଦେଶକ ଡକ୍ଟର ଅଶୋକ ମହାପାତ୍ରଙ୍କ  ହେଡ୍ ଇଞ୍ଜୁରି ଓ ବ୍ରେନ୍ କ୍ୟାନ୍‌ସର୍ ବହିକୁ ସେ ଓଡ଼ିଆରେ ଅନୁବାଦ କରିବା ସହିତ ଗୋଆର ରାଜ୍ୟପାଳ ଭାବରେ କାର୍ଯ୍ୟ କରିଥିବା ମୃଦୁଳା ସିହ୍ନାଙ୍କର ପରିତପ୍ତ ଲଙ୍କେଶ୍ୱରୀ ବହିର ମଧ୍ୟ ଅନୁବାଦ କରିଛନ୍ତି ।

### ଅନୁବାଦ 
* ମେଘବାହନ -୨୦୧୬
* ୧୨ଟି ବିଦେଶୀ ଗଳ୍ପ (କାବ୍ୟାଲୋକ ପ୍ରକାଶନ)
* ବନ୍ଧକରେ ରଘୁ (ଶ୍ରଦ୍ଧା ପ୍ରକାଶନ)
*ପରିତପ୍ତ ଲଙ୍କେଶ୍ୱରୀ (ପଶ୍ଚିମା ପ୍ରକାଶନ) - ୨୦୧୭
*ନିର୍ମଳା
* ପ୍ରତିଜ୍ଞା (ପ୍ରେମଚାନ୍ଦଙ୍କ ଉପନ୍ୟାସ 'ପ୍ରତିଜ୍ଞା'ର ଅନୁବାଦ, କାବ୍ୟାଲୋକ ପ୍ରକାଶନ)
*ଅଲେଖା କାଗଜ
*ହେଡ୍ ଇଞ୍ଜୁରି
*ବ୍ରେନ୍ କ୍ୟାନ୍‌ସର୍

## ସମ୍ମାନ 
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର (ଅନୁବାଦ), ୨୦୧୬

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ପୁରୀ ଜିଲ୍ଲାର ଲୋକ
ସୁପ୍ରଭା ରାୟ

**ସୁପ୍ରଭା ରାୟ** ଜଣେ ଓଡ଼ିଆ ଅନୁବାଦିକା । ତାଙ୍କର ୪୬ଟି ଅନୁବାଦ ପୁସ୍ତକ ପ୍ରକାଶିତ ହୋଇଛି । ସେ ଅନୁବାଦ ବ୍ୟତୀତ ମୌଳିକ ସାହିତ୍ୟ ମଧ୍ୟ ରଚନା କରନ୍ତି । ସେ ଶିକ୍ଷକତା ବୃତ୍ତିରେ ଥାଇ, ଅବସର ଗ୍ରହଣ କରିଛନ୍ତି ।

## ରଚନାବଳୀ 
ସୁପ୍ରଭା ରାୟ, ଉଭୟ ମୌଳିକ ସାହିତ୍ୟ ଓ ଅନୁବାଦ ସାହିତ୍ୟ ରଚନା କରନ୍ତି । ସେ ୪୬ଟି ଅନୁବାଦ ପୁସ୍ତକ ରଚନା କରିଛନ୍ତି । ତାଙ୍କ ପ୍ରଥମ ପ୍ରକାଶିତ ପୁସ୍ତକ ଥିଲା *ଆବର୍ତ୍ତନ* ।
### ରଚନାବଳୀ 
### ମୌଳିକ ରଚନା 
* ଆବର୍ତ୍ତନ - ୨୦୦୨ ( ଆଶା ପ୍ରକାଶନ )
* ରିକ୍ତଡାଲା - ୨୦୦୬ ( କବିତା,  ପ୍ରେସ ନ୍ୟୁଜ ସର୍ଭିସ)
* କଥା କଥାରେ କବିତା - ୨୦୦୨ (ଶିଶୁ କବିତା)
* ଶେଷ ତୃଷ୍ଣା (ଗଳ୍ପ)
* ଭିନ୍ନ ପ୍ରତିବିମ୍ବ - ୨୦୦୩ ( ମୃଣ୍ମୟ ପ୍ରକାଶନୀ )
* ରୂପାନ୍ତର - ୨୦୦୩ ( ପ୍ରେସ ନ୍ୟୁଜ ସର୍ଭିସ, ଭୁବନେଶ୍ୱର )
* ଉପାନ୍ତ ଛାୟା
### ଅନୁବାଦ 
* ଲୁହା ଗାରଦର ଛାଇ
* ଅଗ୍ନି ପରୀକ୍ଷା
* ଜୀବନ ସ୍ୱାଦ - ୨୦୦୭ ( ଆଶାପୂର୍ଣ୍ଣା ଦେବୀଙ୍କ ପୁସ୍ତକର ଓଡ଼ିଆ ଅନୁବାଦ, ଭୁବନେଶ୍ୱରର ସୁଧନ୍ୟା ପ୍ରକାଶନଦ୍ୱାରା ପ୍ରକାଶିତ )
* ଶବ ସାଧକ
* ଯୁଗାନ୍ତର
* ଯବନିକା ତିରେ
* ସପ୍ତସିନ୍ଧୁ ଦଶଦିଗନ୍ତ ( ଆଶାପୂର୍ଣ୍ଣା ଦେବୀଙ୍କ ପୁସ୍ତକର ଓଡ଼ିଆ ଅନୁବାଦ )
* ତୁମକୁ ନମସ୍କାର
* ଏକ ଅମୃତ ପାତ୍ର
* ଅଜ୍ଞାତବାସ
* ଉତ୍ତର ଫାଲଗୁନି
* ରଙ୍ଗର ଟିକା
* ରାତିର ଗାଡ଼ି ( ଡ଼ ନିହାର ରଞ୍ଜନ ଗୁପ୍ତଙ୍କ ପୁସ୍ତକର ଓଡ଼ିଆ ଅନୁବାଦ )
* ପ୍ରଥମ ଅଙ୍କ
* ଜୀବନର ନାଁ ଯନ୍ତ୍ରଣା ( ବିମଳ ମିତ୍ରଙ୍କ ପୁସ୍ତକର ଓଡ଼ିଆ ଅନୁବାଦ )
* ସୁଚରିତା
* ମେଘ କୋଳରେ ଖରା ( ପ୍ରଫୁଲ୍ଲ ରାୟଙ୍କ ପୁସ୍ତକର ଓଡ଼ିଆ ଅନୁବାଦ )
* ଶତରୂପା - ୨୦୦୬ ( ଦୀପକ ପ୍ରକାଶନ )

## ସମ୍ମାନ ଓ ପୁରସ୍କାର 
* ଭୁବନେଶ୍ୱର ପୁସ୍ତକମେଳା ପ୍ରତିଭା ସମ୍ମାନ - ୨୦୦୫
* ଜୀବନବ୍ୟାପୀ ସାଧନା ପାଇଁ ସ୍ୱର୍ଣ୍ଣପଦକ ( ଦିଲ୍ଲୀ )
* ବସନ୍ତ କୁମାରୀ ଦେବୀ ଲେଖିକା ସମ୍ମାନ - ୨୦୦୨ ( ଉତ୍କଳ ସାହିତ୍ୟ ସମାଜଦ୍ୱାରା ପ୍ରଦତ୍ତ )
* ଓଡ଼ିଶା ସାହିତ୍ୟ ଏକାଡ଼େମୀ ସମ୍ବର୍ଦ୍ଧନା - ୨୦୦୮
* ମନସ୍ୱିନୀ ରାୟ ଅନୁବାଦ ପୁରସ୍କାର ( ଓଡ଼ିଶା ଲେଖିକା ସଂସଦଦ୍ୱାରା ପ୍ରଦତ୍ତ )

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଅନୁବାଦକ
ଟିନିଆସିସ

**ଟିନିଆସିସ** ଅନ୍ତନଳୀରେ ହେଉଥିବା ଏକ ରୋଗର ନାମ ଯାହା ଜେନସ ଅନ୍ତର୍ଗତ ଫିତାକୃମି ଯୋଗୁ ହୁଏ ।  ସାଧାରଣତଃ ଏହି ରୋଗରେ କୋଣସି ଲକ୍ଷଣ ନଥାଏ ବା କେବଳ ସାମାନ୍ୟ ଲକ୍ଷଣ ଦେଖାଯାଏ |  ଲକ୍ଷଣଗୁଡ଼ିକ ମଧ୍ୟରେ ଓଜନ ହ୍ରାସ କିମ୍ବା ଉଦର ଯନ୍ତ୍ରଣା ହୋଇପାରେ |  ମଳରେ  ଫିତାକୃମିର କୌଣସି ଅଂଶ ଦେଖାଯାଇପାରେ |  ଘୁଷୁରି ଫିତାକୃମି ଥିଲେ ରୋଗ ଜଟିଳ ହୋଇ ସିଷ୍ଟିସର୍କୋସିସ ହୋଇପାରେ ।

ମଣିଷର ଅନ୍ତନଳୀରେ ଏହି ସଂକ୍ରାମକ ରୋଗ ସୃଷ୍ଟିକାରୀ ଫିତାକୃମିମାନଙ୍କର ନାମ ଟିନିଆ ସାଜିନାଟା (ଘୁଷୁରି ଫିତାକୃମି) ଓ ଟିନିଆ ଏସିଆଟିକା (ଏସିଆ ଫିତାକୃମି) ଅଟେ |  ପ୍ରଦୂଷିତ  ଅସିଦ୍ଧ ଗୋମାଂସ ଖାଇବା ହେତୁ ଟିନିଆ ସାଜିନାଟା ଓ ପ୍ରଦୂଷିତ ଅସିଦ୍ଧ ଘୁଷୁରୀ ମାଂସ ଖାଇବା ହେତୁ ଟିନିଆ ସୋଲିଅମ ସମ୍ପର୍କୀୟ ରୋଗ ହୁଏ । ମଳ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ।

ଉପ‌ଯୁକ୍ତ ଭାବରେ ମାଂସ ରାନ୍ଧିବାଦ୍ୱାରା ଏହି ରୋଗର ପ୍ରତିରୋଧ କରିହୁଏ  |  ପ୍ରାଜିକ୍ୱାଣ୍ଟେଲ ଦେଇ ସାଧାରଣତଃ ଏହାର ଚିକିତ୍ସା କରାଯାଏ ଯଦିଓ ନିକ୍ଲୋସାମାଇଡ ମଧ୍ୟ ବ୍ୟବହାର କରାଯାଇପାରେ। ସିଷ୍ଟିକେରୋସିସ୍ ସହିତ ମିଶି ଏହି ରୋଗ ସାରା ବିଶ୍ୱରେ ବର୍ଷକୁ ୫୦ ନିୟୁତ ଲୋକଙ୍କୁ ସଂକ୍ରମିତ କରିଥାଏ । ବିକାଶଶୀଳ ଦେଶମାନଙ୍କରେ ଏହି ରୋଗ ସାଧାରଣତଃ ଅଧିକ ଦେଖାଯାଏ। ଯୁକ୍ତରାଷ୍ଟ୍ରରେ ବର୍ଷକୁ ପ୍ରୟ ୧୦୦୦ରୁ କମ ରୋଗୀ ହୁଅନ୍ତି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମର୍ଲେ ଆକୋରାଉ

** ମର୍ଲେ ଆକୋରାଉ**, (**MBE**) (ଜନ୍ମ ୧୯୩୯) ଜଣେ ସୋଲୋମନ ଦ୍ୱିପବାସୀ ଓ ସାମାଜିକ କର୍ମୀ ଥିଲେ ଯିଏ ସୋଲୋମନ ଦ୍ୱିପରେ ମହିଳା ଆନ୍ଦୋଳନ ନିମନ୍ତେ ମୁଖ୍ୟ ସହାୟକ ଥିଲେ । ସମାଜ କଲ୍ୟାଣ ଅଧିକାରୀ ଭାବରେ ସେ ମେଲାନେସିଆରେ (Melanesia ଅନେକ ସ୍ଥାନରେ ଗୁଡ଼ିଏ କ୍ଲବ ସ୍ଥାପନ କରିଥିଲେ, ୱାଇଡବ୍ଲ୍ୟୁସିଏ ସ୍ଥାପନ କରି ଯୁବତୀମାନଙ୍କୁ ଶିକ୍ଷାଲାଭ ନିମନ୍ତେ ପ୍ରୋତ୍ସାହିତ କରୁଥିଲେ ଓ ସେ ୟୁନାଇଟେଡ଼ ଚର୍ଚ୍ଚ ଅମେନ୍ସ ଫେଲୋସିପର ସେକ୍ରେଟାରୀ ଭାବରେ କାମ କରିଥିଲେ ।  ସଲୋମନ ଦ୍ୱୀପରେ ତାଙ୍କର ସେହି ଉଲ୍ଲେଖନୀୟ ସେବା ନିମନ୍ତେ ୨୦୧୬ରେ ତାଙ୍କୁ ଏମବିଇ (Order of the British Empire) ପୁରସ୍କାର ଦିଆଯାଇଥିଲା । 
 
## ପ୍ରାକ୍ ଜୀବନ 
ଆକୋରାଉ ୧ ଫେବୃୟାରୀ ୧୯୩୯ ମସିହାରେ ବ୍ରିଟିଶ ସଲୋମନ ଦ୍ୱିପସ୍ଥ ମୁଣ୍ଡାରେ ଥିବା କୋକେକ୍ୱୋଲୋ ମିସନର ହେଲେନ ଗୋଲ୍ଡି ଡାକ୍ତରଖାନାରେ ଜନ୍ମଗ୍ରହଣ କରିଥିଲେ । ଗେଲା ଦ୍ୱୀପସ୍ଥ ବୁଙ୍ଗାନା ଗ୍ରାମରେ ଥିବା ସେଣ୍ଟ ହିଲଡା ଗାର୍ଲ ସ୍କୁଲରେ ପାଠ ପଢ଼ିବା ପରେ ମୁଣ୍ଡାରେ ଥିବା କୋକେକ୍ୱୋଲୋ ସ୍କୁଲର ସିନିଅର ଲିଭିଙ୍ଗ ସାର୍ଟିଫିକେଟ ହାସଲ କରିଥିଲେ । ନିଉଜିଲାଣ୍ଡରେ ପାଠ ପଢ଼ିବାକୁ ବୃତ୍ତି ପାଇଥିଲେ ମଧ୍ୟ ସେ ଫ୍ରାନସିସ ତାଲାସସଙ୍କୁ ବିବାହ କରିବା ପରେ ତାଙ୍କ ପତି ନିଜ ସାଙ୍ଗିଆ ବଦଳେଇ ଆକୋରାଉ ରଖିଥିଲେ   ସୋଲୋମନ ଦ୍ୱିପବାସୀ ଭାବରେ କାଣ୍ଟରବେରି ବିଶ୍ୱବିଦ୍ୟାଳୟଋ ଡିଗ୍ରୀ ହାସଲ କରିଥିଲେ ।  ପତି ପତ୍ନୀ ଉଭୟ ଇଂଗଲାଣ୍ଡ ଗଲେ ଓ ସେଠାରେ ଥିବା  କାମବରିଜ ବିଶ୍ବବିଦ୍ୟାଳୟରୁ ଟେଳାଶା କଲୋଣୀୟାଲ ଆଡମିନିଷ୍ଟ୍ରେସନ ବିଷୟରେ ଏକ ପାଠ୍ୟକ୍ରମ ସମ୍ପୂର୍ଣ୍ଣ କରିଥିଲେ   ଓ ଲଣ୍ଡନରେ ଥିବା ଅନେକ କୋର୍ସ ଆକୋରାଉ ପାଠ କରିଥିଲେ।
## ପେସା
ଉଭୟ ଦମ୍ପତି ୧୯୫୯ରେ ସଲୋମନ ଦ୍ୱିପକୁ ଫେରିବା ପରେ ତାଲାସସ ଆଉକିରେ ଆଡମିନିଷ୍ଟ୍ରେଟିଭ କାମରେ ନିଯୁକ୍ତ ହୋଇଥିଲେ ।  ବ୍ରିଟିଶ ସଲୋମନ ଦ୍ୱୀପର ଗାର୍ଲସ ଗାଇଡ ଓ ବ୍ରିଟିଶ ରେଡକ୍ରଶ ସଂସ୍ଥାରେ ଯୋଗଦାନ କରି ନିଜ ସନ୍ତାନକୁ ବଢେଇଲେ । ୧୯୬୨ ମସିହାରେ ଦୁହେଁ ମକିରା ଦ୍ୱୀପର  କିରକିର ସ୍ଥାନକୁ ବଦଳି ହୋଇଗଲା ପରେ ୧୯୬୪ ମସିହାରେ ଗୁଡାଲକେନାଲ ଦ୍ୱିପର ହୟନିଆରାକୁ ଗଲେ । ଆକୋରାଉ ୧୯୬୫ ମସିହାରେ ଆସିଷ୍ଟାଣ୍ଟ ସୋସିଆଲ ୱେଲଫେୟାର ଅଫିସର ଭାବରେ ନିଯୁକ୍ତ ହୋଇ ମହିଳାଙ୍କୁ ସିଲେଇ ଓ ରାନ୍ଧଣା ବିଷୟରେ ଶିକ୍ଷା ଦାନ କଲେ । ରୋଭ ଓ ହ୍ୱାଇଟ ରିଭର ସ୍ଥାନମାନଙ୍କର ବାହ୍ୟ ଇଲାକାରେ କ୍ଲବ ସ୍ଥାପନ କରିଥିଲେ ।
 
ଆକୋରାଉଙ୍କ ସ୍ୱାମୀ ଗିଲବର୍ଟ ଦ୍ୱିପରେ (Gilbert Islands) ପ୍ରଥମ ଜିଲ୍ଲା ଅଫିସର ହେଲେ  ଓ ଗିଲାବର୍ଟ ତଥା ଏଲିସ ଦ୍ୱିପରେ କ୍ଲବ Ellice Islands ସ୍ଥାପନ ଜାରିରଖିଥିଲେ । ଆକୋରାଉ ୧୯୭୩ ମସିହାରେ ହୟନିଆରାକୁ ଫେରି ଟୁର ଗାଇଡ ତଥା ପ୍ରଥମ ମହିଳା ଟାକ୍ସି ଡ୍ରାଇଭର ହୋଇଥିଲେ । ଏହା ପରେ ସେ ୫ ବର୍ଷ ଧରି ୟୁନାଇଟେଡ ଚର୍ଚ୍ଚ ଅମେନ୍ସ ଫେଲୋସିପରେ ପାପୁଆ ନିଉଗିନି ଓ ସଲୋମନ ଦ୍ୱିପରେ ରିଜିଓନାଲ ସେକ୍ରେଟାରୀ ଭାବରେ ମହିଳାଙ୍କ କାମରେ ସଂଯୁକ୍ତ ହୋଇଥିଲେ । ତାଙ୍କ ସ୍ବାମୀ ୧୯୭୬ରେ ମୃତ୍ଯୁ ବରଣ କରିବା ପରେ ସେ ତାଙ୍କ ନିଜ ଗ୍ରାମ ମୁଣ୍ଡାକୁ ଫେରି ଆସି ୟୁସି ଡବଳ୍ୟୁ ଏଫ ସାଥିରେ କାମ କରିଲେ । ଯୁବ କନ୍ୟାମାନଙ୍କୁ ସ୍କୁଲ ପରିତ୍ୟାଗ ନକରିବାକୁ  ଏକ ୟାଇ ଡବ୍ଲ୍ୟୁ ସି ଏ କେନ୍ଦ୍ର ପ୍ରତିଷ୍ଠା କରିବାକୁ କୁହାଯିବାରୁ ସେ ୧୯୭୮ରେ ଏକ ସଂସ୍ଥା ଆରମ୍ଭ କରିଥିଲେ ଯାହାକୁ ଥଟ୍ଟାରେ ମର୍ଲେ ଆକୋରାଉ କେନ୍ଦ୍ର କୁହାଯାଉଥିଲା । ଏହି ସମୟରେ ମୁଣ୍ଡାରେ ସେ ପ୍ରଥମ କେଜି ସ୍କୁଲ ସ୍ଥାପନ କରିଥିଲେ ।

## ଆଧାର
### ଗ୍ରନ୍ଥ ସୂଚୀ
*
*
*
*
ନିର୍ମଳା ସୀତାରାମଣ

ନିର୍ମଳା ସୀତାରାମଣ (ତାମିଲ:நிர்மலா சீதாராமன்/ ନିର୍ମଳା ଚିତରାମଣ; ଜନ୍ମ ୧୮ ଅଗଷ୍ଟ ୧୯୫୯) ଜଣେ ଭାରତର ଅର୍ଥମନ୍ତ୍ରୀ ଅଟନ୍ତି । ସେ ସେପ୍ଟେମ୍ବର ୨୦୧୭ରୁ ମଇ ୨୦୧୯ ମସିହା ପର୍ଯ୍ୟନ୍ତ ପ୍ରତିରକ୍ଷା ମନ୍ତ୍ରୀ ଥିଲେ ଏବଂ ଏହାପୂର୍ବରୁ ସେ ଭାରତର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଏବଂ ଭାରତର ଅର୍ଥ ଓ କର୍ପୋରେଟର ବ୍ୟାପାର ମନ୍ତ୍ରୀ ଥିଲେ । ସେ ଭାରତୀୟ ଜନତା ପାର୍ଟି(ବିଜେପି) ସହିତ ଜଡ଼ିତ ଏବଂ ଦଳର ଜାତୀୟ ମୁଖପାତ୍ର ମଧ୍ୟ ରହିଛନ୍ତି । ନିର୍ମଳା ସୀତାରାମଣ ହେଉଛନ୍ତି ଭାରତର ପ୍ରଥମ ପୂର୍ଣ୍ଣକାଳୀନ ମହିଳା ଅର୍ଥମନ୍ତ୍ରୀ; ତେବେ ପ୍ରଧାନମନ୍ତ୍ରୀ ଥିବାବେଳେ ଇନ୍ଦିରା ଗାନ୍ଧୀ ଏହି ମନ୍ତ୍ରାଳୟକୁ ଅତିରିକ୍ତ ଦାୟିତ୍ୱ ଗ୍ରହଣ କରିଥିଲେ । 

## ରାଜନୈତିକ ଜୀବନ
ଫେବ୍ରୁଆରୀ ୨୦୨୦ ମସିହାରେ ସୀତାରାମଣ ତାଙ୍କର ଦ୍ୱିତୀୟ ବଜେଟ ଭାଷଣ ସମୟରେ ଏକ ବିବାଦୀୟ ବକ୍ତବ୍ୟ ରଖିଥିଲେ ଯେ, ସିନ୍ଧୁ ଲିପି- ଚିତ୍ରଲିପିକୁ ବୁଝା ଯାଇଛି ଏବଂ ଏଥିରେ ସରସ୍ବତୀ ସିନ୍ଧୁ ସଭ୍ୟତା ଏବଂ ହାଡପ୍ପାର ସିଲ ଉଲ୍ଲେଖନୀୟ ହୋଇଛି , ଯାହା ଖ୍ରୀଷ୍ଟପୂର୍ବ ୩୩୦୦ ମସିହାରୁ ଆରମ୍ଭ ହୋଇଥିଲା । 

## ପୂର୍ବ ଜୀବନ ଓ ବୃତ୍ତି
୧୯୮୦ ମସିହାରେ ତାମିଲନାଡୁର ତିରୁଚିପଲ୍ଲୀ, ସୀତାଲକ୍ଷ୍ମୀ ରାମସ୍ୱାମୀ କଲେଜରୁ ନିର୍ମଳା ସୀତାରାମଣ ସ୍ନାତକ (ଅର୍ଥନୀତି ରେ) ସମାପ୍ତ କରିଥିଲେ ।

ନିର୍ମଳା ସୀତାରାମଣ ପ୍ରାଇସ ୱାଟରହାଉସ କୁପର୍ସ ସହିତ ସିନିୟର ମ୍ୟାନେଜର ଭାବରେ କାର୍ଯ୍ୟ କରିଛନ୍ତି । ସେ BCCI ୱାର୍ଲଡ଼ ସର୍ଭିସରେ କିଛି ସମୟ କାମ କରିଥିଲେ । ହାଇଦ୍ରାବାଦରେ ଅବସ୍ଥିତ ପ୍ରଣବ ବିଦ୍ୟାଳୟର ପ୍ରତିଷ୍ଠାମାନଙ୍କ ମଧ୍ୟରୁ ନିର୍ମଳା ଅନ୍ୟତମ ଅଟନ୍ତି । 

## ବ୍ୟକ୍ତିଗତ ଜୀବନ
ନିର୍ମଳା , ଜବାହରଲାଲ ନେହେରୁ ବିଶ୍ୱବିଦ୍ୟାଳୟ ଏବଂ ଲଣ୍ଡନ ସ୍କୁଲ ଅଫ ଇକୋନୋମିକର ପୂର୍ବତନ ଛାତ୍ର ପର୍କଲ ପ୍ରଭାକରଙ୍କୁ ବିବାହ କରିଥିଲେ । ସେ ଜଣେ ରାଜନେତା, ରାଜନୈତିକ ସମୀକ୍ଷକ, ଲୋକପ୍ରିୟ ଟିଭି ଆଙ୍କର ଏବଂ ଜଣେ ବୁଦ୍ଧିଜୀବୀ ଅଟନ୍ତି । 

## ଆଧାର
ଶ୍ରେଣୀ:ଭାରତର ରକ୍ଷାମନ୍ତ୍ରୀ
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲନାଡୁର ବ୍ୟକ୍ତି
ଶ୍ରେଣୀ:୧୯୫୯ ଜନ୍ମ
ନର୍ଗିସ ସେଠୀ

**ନର୍ଗିସ ସେଠୀ** (ଉର୍ଦ୍ଦୁ: نرگس سیٹھی) ପାକିସ୍ଥାନୀ ପ୍ରଶାସନିକ ସେବାର ଜଣେ ଅବସରପ୍ରାପ୍ତ ପାକିସ୍ଥାନୀ ନାଗରିକ ସେବା ଅଧିକାରୀ ଅଟନ୍ତି ଯିଏକି ପାକିସ୍ଥାନର କ୍ୟାବିନେଟ ସଚିବ ଏବଂ ପାକିସ୍ଥାନର ପ୍ରଧାନମନ୍ତ୍ରୀଙ୍କ ମୁଖ୍ୟ ସଚିବ ଭାବରେ ବିପିଏସ-୨ ଶ୍ରେଣୀରେ କାର୍ଯ୍ୟ କରିଥିଲେ । ସେଠୀଙ୍କଦ୍ୱାରା ପରିଚାଳିତ ଅନ୍ୟାନ୍ୟ ହେଭିୱେଟ କାର୍ଯ୍ୟରେ ଜଳ ଓ ଶକ୍ତି ସଚିବ, ଅର୍ଥନୈତିକ ବ୍ୟାପାର ସଚିବ ଏବଂ ପାକିସ୍ଥାନର ପ୍ରତିରକ୍ଷା ସଚିବ ଅନ୍ତର୍ଭୁକ୍ତ । 

ଅକ୍ଟୋବର ୨୦୧୦ ମସିହାରେ ସେଠୀଙ୍କୁ ପ୍ରଧାନମନ୍ତ୍ରୀ ୟୁସୁଫ ରାଜା ଗିଲାନିଙ୍କଦ୍ୱାରା ଫେଡେରାଲ ସେକ୍ରେଟାରୀ ପଦରେ ପଦୋନ୍ନତି ଦିଆଯାଇଥିଲା । ସିଭିଲ ସର୍ଭିସରୁ ଅବସର ନେବାପରେ ତାଙ୍କୁ ଫେଡେରାଲ ପବ୍ଲିକ ସର୍ଭିସ କମିଶନର ସଦସ୍ୟ ଭାବେ ନିଯୁକ୍ତ କରାଯାଇଥିଲା ।

## ଶିକ୍ଷା
ସେଠୀ କରାଚୀ ବିଶ୍ୱବିଦ୍ୟାଳୟରୁ ଆନ୍ତର୍ଜାତିୟ ସମ୍ପର୍କରେ ସ୍ନାତକୋତ୍ତର ଡିଗ୍ରୀ, କୁଏଡ଼-ଏ-ଆଜମ ବିଶ୍ୱବିଦ୍ୟାଳୟରେ ପ୍ରତିରକ୍ଷା ଅଧ୍ୟୟନ ଏବଂ ଯୁକ୍ତରାଷ୍ଟ୍ରର ଏକ ବିଶ୍ୱବିଦ୍ୟାଳୟରୁ ବିକାଶ ପ୍ରଶାସନରେ ମାଷ୍ଟର ଆଫ ସାଇନ୍ସ ହାସଲ କରିଥିଲେ । 

## ବ୍ୟକ୍ତିଗତ ଜୀବନ
ସେ ସଲିମ ସେଠୀଙ୍କୁ ବିବାହ କରିଛନ୍ତି ଯିଏ ଜଣେ ଅବସରପ୍ରାପ୍ତ ବରିଷ୍ଠ ନାଗରିକ ସେବା ଅଧିକାରୀ ମଧ୍ୟ ଅଟନ୍ତି । 

ସେ ଦେଶର ଇତିହାସରେ ପ୍ରଥମ ମହିଳା ଯିଏକି ପ୍ରଧାନମନ୍ତ୍ରୀଙ୍କ ମୁଖ୍ୟ ସଚିବ ଭାବରେ ପୋଷ୍ଟ ହୋଇଥିଲେ ।

## ପୁରସ୍କାର ଏବଂ ସ୍ୱୀକୃତି
୨୦୧୨ ମସିହାରେ ପାକିସ୍ଥାନର ରାଷ୍ଟ୍ରପତିଙ୍କଦ୍ୱାରା ସୀତାରା-ଇ-ଇମିତିଆଜ (ଷ୍ଟାର ଅଫ ଏକ୍ସଲେନ୍ସ) ପୁରସ୍କାର ପ୍ରାପ୍ତ ହୋଇଥିଲା ।

## ଆଧାର
ଶ୍ରେଣୀ:ପାକିସ୍ଥାନୀ ନାଗରିକ ସେବା ଅଧିକାରୀ
ଶ୍ରେଣୀ:ପାକିସ୍ଥାନ
ଶ୍ରେଣୀ:ଜୀବିତ ବ୍ୟକ୍ତି
କୁବ୍ରା ନୋରଜାଇ

କୁବ୍ରା ନୋରଜାଇ (୧୯୩୨-୧୯୮୬) ଜଣେ ଆଫଗାନିସ୍ତାନର ରାଜନେତା ଥିଲେ । ସେ ହେଉଛନ୍ତି ପ୍ରଥମ ମହିଳା ଯିଏକି ଦେଶର ସରକାରୀ ମନ୍ତ୍ରୀ ହୋଇଥିଲେ। ୧୯୬୫-୧୯୬୯ ମଧ୍ୟରେ ଜନସ୍ୱାସ୍ଥ୍ୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । 

## ଜୀବନୀ
ନୋରଜାଇ କାବୁଲରେ ଜନ୍ମଗ୍ରହଣ କରିଥିଲେ । ସେ କାବୁଲ ବିଶ୍ୱବିଦ୍ୟାଳୟର ବିଜ୍ଞାନ ମହାବିଦ୍ୟାଳୟରୁ ସ୍ନାତକ ହାସଲ କରିବା ପୂର୍ବରୁ ଲ୍ୟାସି ମାଲାଲାଇରେ ଶିକ୍ଷିତ ହୋଇଥିଲେ । ପରେ ସେ ଲ୍ୟାସି ମାଲାଲାଇକୁ ଫେରି ଏହାର ପ୍ରଧାନ ଶିକ୍ଷକ ହୋଇଥିଲେ ଏବଂ ପରେ କାବୁଲ ବିଶ୍ୱବିଦ୍ୟାଳୟରେ ମହିଳା ଅଧ୍ୟାପିକା ଭାବେ କାର୍ଯ୍ୟ କରିଥିଲେ । ୧୯୫୮ ମସିହାରେ ସେ ଫ୍ରାନ୍ସକୁ ଯାଇ ସେଠାରେ ପ୍ୟାରିସ ବିଶ୍ୱବିଦ୍ୟାଳୟରେ ଏକ ବର୍ଷ ଅଧ୍ୟୟନ କରିଥିଲେ । ସେ ବାଳିକା ବିଦ୍ୟାଳୟ ପାଇଁ ବିଦ୍ୟାଳୟର ଇନ୍ସପେକ୍ଟର ଭାବେ କାର୍ଯ୍ୟ କରିଥିଲେ ଏବଂ କାବୁଲର ଫେମିନାଇନ ଚ୍ୟାରିଟେବୁଲ ଇନଷ୍ଟିଚ୍ୟୁଟର ନିର୍ଦ୍ଧେଶକ ଭାବେ କାର୍ଯ୍ୟ କରିଥିଲେ । ସେ ହୋମ ଇକୋନୋମିକ କଲେଜର ଡେନ ମଧ୍ୟ ଥିଲେ ।

ସେ ୟୁନେସ୍କୋ ଏବଂ ଡୁବଲୀନର ଆନ୍ତର୍ଜାତିକ ମହିଳା କଂଗ୍ରେସ ବୈଠକରେ ଜଣେ ଆଫଗାନିସ୍ତାନ ପ୍ରତିନିଧି ଥିଲେ । ୧୯୬୪ ମସିହାରେ ରାଜା ମହମ୍ମଦ ଜାହିର ଶାହା ତାଙ୍କୁ ଏକ ପରାମର୍ଶ ଦାତା କମିଟିରେ ନିଯୁକ୍ତ କରିଥିଲେ ଯାହା ୧୯୬୪ ମସିହା ସମ୍ବିଧାନର ଡ୍ରାଫ୍ଟର ସମୀକ୍ଷା କରିଥିଲା, ଯାହା ମହିଳାମାନଙ୍କୁ ଭୋଟ ଦେବାର ଏବଂ ନିର୍ବାଚନରେ ଛିଡା ହେବାର ଅଧିକାର ପ୍ରଦାନ କରିଥିଲା । ଅଗଷ୍ଟ-ସେପ୍ଟେମ୍ବର ୧୯୬୫ ନିର୍ବାଚନ ପରେ ସେ ୧ ଡିସେମ୍ବର ୧୯୬୫ ମସିହାରେ ପ୍ରଧାନମନ୍ତ୍ରୀ ମହମ୍ମଦ ହାସିମ 
ମାଇୱାଣ୍ଡୱାଲଙ୍କଦ୍ୱାରା ଜନସ୍ୱାସ୍ଥ୍ୟ ମନ୍ତ୍ରୀ ଭାବେ ନିଯୁକ୍ତ ହୋଇଥିଲେ ଏବଂ ଆଫଗାନିସ୍ତାନର ପ୍ରଥମ ମହିଳା ମନ୍ତ୍ରୀ ହୋଇଥିଲେ । ସେ ୧୯୬୯ ମସିହା ପର୍ଯ୍ୟନ୍ତ ଅଫିସରେ ରହିଥିଲେ ।

## ଆଧାର
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୧୯୮୬ ମୃତ୍ୟୁ
ଶ୍ରେଣୀ:ଆଫଗାନିସ୍ତାନର ରାଜନେତା
ଶ୍ରେଣୀ:ସରକାରୀ ମନ୍ତ୍ରୀ
ମନିଷା ମିଶ୍ର

**ମନିଷା ମିଶ୍ର** ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି । ୧୯୯୬ ମସିହାରେ ସେ ଓଡ଼ିଆ କଥାଚିତ୍ର ପୁଅ ମୋର ଭୋଳାଶଙ୍କରରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ସୁପରଷ୍ଟାର, ମୁଁ ଦିୱାନା ତୋ' ପାଇଁ, ଧର୍ମ, ଗଡ୍‌ଫାଦର୍, ବିନ୍ଦାସ ରୋମିଓ, ତୋ ପ୍ରେମରେ ପଡ଼ିଲା ପରେ, ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ମଞ୍ଜରୀ ଟିଭିରେ ପ୍ରସାରିତ ଧାରାବାହିକ ରକ୍ତ ସମ୍ପର୍କରେ ଅଭିନୟ କରିଥିଲେ ।

## ଅଭିନୟ ଜୀବନ
ମନିଷା ମିଶ୍ର ତୋ'ର ମୋର ପ୍ରେମ କାହାଣୀ ନାମକ ଏକ ଓଡ଼ିଆ ଚଳଚ୍ଚିତ୍ରରେ ନାୟକର ମାଆ ଭୂମିକାରେ ଅଭିନୟ କରିଥିଲେ, ଯାହାକି ମୁକ୍ତିଲାଭ କରିନଥିଲା । ୨୦୨୧ ମସିହାରେ ମୁକ୍ତିଲାଭ କରିଥିବା କଥାଚିତ୍ର ଗାଁର ନାଁ ଗାଲୁଆପୁରରେ ସେ ଅଭିନୟ କରିଥିଲେ । ୨୦୨୩ ମସିହାରେ ତାଙ୍କ ଅଭିନୀତ କଥାଚିତ୍ର ବାଜିବଲୋ ସାହାନାଇ ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ ଆଶୁତୋଷ ମହାପାତ୍ର ।

### ଅଭିନୀତ କଥାଚିତ୍ର
### ଅଭିନୀତ ଧାରାବାହିକ
## ଆଧାର 
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଅଣ୍ଡକୋଷ ଯନ୍ତ୍ରଣା

**ଅଣ୍ଡକୋଷ ଯନ୍ତ୍ରଣା** **(ଅଣ୍ଡ** **ଯନ୍ତ୍ରଣା ନାମରେ ମଧ୍ୟ ପରିଚିତ)** ନାମ ଦିଆଯାଏ  ଯେତେବେଳେ ଗୋଟିଏ କିମ୍ବା ଉଭୟ ଅଣ୍ଡ କିମ୍ବା ଅଣ୍ଡକୋଷରେ ଯନ୍ତ୍ରଣା ହୁଏ |  ଏହି ରୋଗ ହଠାତ୍ ଆରମ୍ଭ ହୋଇପାରେ କିମ୍ବା ଦୀର୍ଘ ସମୟର ହୋଇପାରେ |  ଅବସାଦ, ଦୀର୍ଘକାଳୀନ ପ୍ରୋଷ୍କ୍ଟେଟ ପ୍ରଦାହ, ଅନୁର୍ବରତା, ଏବଂ ଡ୍ରଗ୍ ଅପବ୍ୟବହାର ଯୋଗୁ ଦୀର୍ଘକାଳୀନ ଯନ୍ତ୍ରଣା ହୁଏ | 

ଆକସ୍ମିକ ଆରମ୍ଭ ହେବାର କାରଣ ମଧ୍ୟରେ ଆଘାତ, ଏପିଡିଡାଇମାଇଟିସ୍, ଟେଷ୍ଟିକୁଲାର ଟର୍ସନ, ଅର୍କାଇଟିସ, ଭାରିକୋସିଲ, ଇଙ୍ଗୁଇନାଲ ହାର୍ନିଆ, ବୃକ୍‌କ ପଥର ରୋଗ, ଇଲିଆକ ଧମନୀ ଆନିଉରିଜ୍ମ, ଟେଷ୍ଟିକୁଲାର କର୍କଟ ଏବଂ ଫୋରନିଅର ଗାଙ୍ଗ୍ରିନ ଉଲ୍ଲେଖ‌ଯୋଗ୍ୟ |  ସ୍ପର୍ମାଟୋସିଲ, ଭାରିକୋସିଲ, ପୋଷ୍ଟ ଭାସେକ୍ଟୋମି ସିଣ୍ଡ୍ରୋମ, ଭାସ୍କୁଲାଇଟିସ, ଇଣ୍ଟରସ୍ଟିସିଆଲ ସିସ୍ଟାଇଟିସ, ଓଷ୍ଟାଇଟିସ ପ୍ୟୁବିସ, ହାର୍ନିଆ ପରବର୍ତ୍ତୀ ଅସ୍ତ୍ରୋପଚାର, ସ୍ନାୟୁ ଚାପିହୋଇଯିବା, ଆମିଓଡାରୋନର ପାର୍ଶ୍ୱ ପ୍ରତିକ୍ରିୟା ଓ କ୍ରନିକ ପେଲଭି ପେନ ସିଣ୍ଡ୍ରୋମ ଇତ୍ୟାଦି ରୋଗ ଥିଲେ କ୍ରନିକ ଯନ୍ତ୍ରଣା ହୁଏ । ଅଲଟ୍ରାସାଉଣ୍ଡ, ପରିସ୍ରା ପରୀକ୍ଷା ଓ  ରକ୍ତ ପରୀକ୍ଷା କରି ରୋଗ  ନିର୍ଣ୍ଣୟ କରାଯାଏ ।  କେତେକ କ୍ଷେତ୍ରରେ ପେଟର ଏକ ସିଟି ସ୍କାନ ଉପଯୋଗୀ ହୋଇପାରେ | 

ମୂଳ କାରଣ ଉପରେ ନିର୍ଭର କରି ନିର୍ଦ୍ଦିଷ୍ଟ ଚିକିତ୍ସା କରାଯାଏ |    ଜରୁରୀକାଳୀନ ପରିଦର୍ଶନରେ ଥିବା ରୋଗ ସଂଖ୍ୟା ୦.୫ %ରୁ ୨.୫% ହୋଇପାରେ । ଯୁକ୍ତରାଷ୍ଟ୍ରରେ ପ୍ରାୟ ୧୦୦,୦୦୦ ଲୋକଙ୍କର ଦୀର୍ଘକାଳୀନ ଯନ୍ତ୍ରଣା ହୋଇଥାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏଲି ପାଢ଼ୀ

**ଏଲି ପାଢ଼ୀ** ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି ଏବଂ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପନା କରନ୍ତି । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଏଇ ମିଳନ ଯୁଗ ଯୁଗରରେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୪ ଫିଅର ଅଫ ଦ ଇଅର, ରାସ୍ତା ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଅବୁଝା ଏ ମନ, ତୁଳସୀ, ସିନ୍ଦୂର, ଅପା ଆଦିରେ ଅଭିନୟ କରିଛନ୍ତି ।

## ଜନ୍ମ ଓ ପରିବାର 
ଏଲି ପାଢ଼ୀ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ପାଢ଼ୀ ପେଶାରେ ଜଣେ ପୋଲିସ୍ କର୍ମଚାରୀ ଓ ମାତା କୁମୁଦିନୀ ପାଢ଼ୀ । ୨୦୧୯ ମସିହାର ଜାନୁଆରୀ ୨୫ ତାରିଖରେ ସେ ତାଙ୍କର ବାଲ୍ୟ ବନ୍ଧୁ ତଥା ବ୍ୟବସାୟୀ ଶ୍ରୀମୟ କୁମାର ପଣ୍ଡାଙ୍କୁ ବିବାହ କରିଥିଲେ ।

## ପୁରସ୍କାର 
* ୬ଷ୍ଠ ଓଡ଼ିଆ ରାଜ୍ୟ ଟେଲିଭିଜନ୍ ପୁରସ୍କାର - ଶ୍ରେଷ୍ଠ ଅଭିନେତ୍ରୀ (*ଟୁପର୍ ଟାପୁର୍*)

## ଆଧାର 
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
କବିତା ବାରିକ

**କବିତା ବାରିକ** ଜଣେ ଭାରତୀୟ ଅଧ୍ୟାପିକା ତଥା ଓଡ଼ିଆ-ଭାଷୀ ଗାଳ୍ପିକା, ଔପନ୍ୟାସିକା, ପ୍ରାବନ୍ଧିକ ଓ ସମାଲୋଚକ । ସେ ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟ ଓ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରେ ଅଧ୍ୟାପନା କରିଛନ୍ତି ।

## ସାହିତ୍ୟ ରଚନା 
୧୯୭୭ ମସିହାରେ ବାରିପଦାର ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟରେ ପାଠ ପଢ଼ିବା ସମୟରେ ସେଠାକାର ମୁଖପତ୍ର *ଭଞ୍ଜପ୍ରଭା*ରେ କବିତାଙ୍କର ଗପ *ମୋନାଲିସାର ହସ* ଓ *ଅନ୍ୟ ପୃଥିବୀର ମଣିଷ* ପ୍ରକାଶ ପାଇଥିଲା । ଏ ସବୁ ଗପ ଥିଲା ତାଙ୍କର ପ୍ରଥମ ପ୍ରକାଶିତ ଗଳ୍ପ । ସେହି ସମୟରେ ଭଦ୍ରକରୁ ପ୍ରକାଶିତ ପତ୍ରିକା *ଗଳ୍ପଝର*ରେ ତାଙ୍କର ଗପ *କ୍ୟାମେରାମ୍ୟାନ*, *ଇଲିଶିର ଆଖି* ଓ *ବିଗତ ଯୌବନା* ପ୍ରକାଶ ପାଇଥିଲା । ୧୯୮୧ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ଝଙ୍କାରରେ ତାଙ୍କ ଗପ *ସ୍ମୃତିର ସହର* ତାଙ୍କୁ ଲୋକପ୍ରିୟ କରିବା ସହ ପାଠକୀୟ ସ୍ୱୀକୃତି ଦେଇଥିଲା । ସେ ବେଳର ଗଳ୍ପ *ଇସ୍ତାହାର*, *ସୁଚରିତା* ଓ *ଗୋକର୍ଣ୍ଣିକା* ଆଦି ପତ୍ରିକାରେ ମଧ୍ୟ ପ୍ରକାଶ ପାଉଥିଲା ।

୧୯୮୧ ମସିହାରେ ତାଙ୍କର ପ୍ରଥମ ଉପନ୍ୟାସ *ପର୍ଦ୍ଦାପଛର ଗୀତ* ପ୍ରକାଶିତ ହୋଇଥିଲା । ସେ ୨୦୧୮ ମସିହାରେ ମୟୂରଭଞ୍ଜରୁ ପୂର୍ବରୁ ପ୍ରକାଶ ପାଇ ବନ୍ଦହୋଇଯାଇଥିବା *ଉତ୍କଳପ୍ରଭା* ପତ୍ରିକାର ପୁନଃପ୍ରକାଶନ ଆରମ୍ଭ କରିଥିଲେ ।

### ରଚନାବଳୀ 
ଏଯାବତ କବିତାଙ୍କର ୧୪ଟି ଗଳ୍ପ ସଂକଳନ, ୬ଟି ଉପନ୍ୟାସ ଓ ୧୧ଟି ପ୍ରବନ୍ଧ ସଂକଳନ ପ୍ରକାଶିତ ହୋଇସାରିଛି । ତାଙ୍କର କେତୋଟି ପୁସ୍ତକର ତାଲିକା:

### ଗଳ୍ପ 
* *ଭିନ୍ନ ସହର* (୧୯୮୭)
* *ଛକ* (୧୯୯୦)
* *ସଞ୍ଜ ଯେବେ ଆସେ* (୧୯୯୯)
* *ଗଙ୍ଗା ସ୍ନାନ* (୨୦୦୦)
* *ଜୀବନ କେବେ କେମିତି* (୨୦୦୧)
* *ପବିତ୍ର ନିରଞ୍ଜନା* (୨୦୦୪)
* *ଭଲଦିନର ଠିକଣା* (୨୦୦୮)
* *ଅଧାଗଢ଼ା ସଂପର୍କ* (୨୦୧୩)
* *ନିଃସର୍ତ୍ତ ଉଚ୍ଚାରଣ* (୨୦୧୪)
* *ପୁଣି ଜଣେ ଅରୁଣା ସାନବାଗ* (୨୦୧୫)
* *ଚରିତ୍ରମାନେ* (୨୦୧୬)
* *ସ୍ୱୟଂସିଦ୍ଧା* (୨୦୧୯)
* *ମୁଢ଼ିବାଲୀ* (୨୦୨୦)
* *ରାତିର ବାସନ୍ତୀ* (୨୦୨୧)
* *ଦଗ୍ଧ କାଶତଣ୍ଡି ପୋଡ଼ା ଶୈଶବ* (୨୦୨୪)
* *କବିତା ବାରିକ ଗଳ୍ପ ସମଗ୍ର*

### ଉପନ୍ୟାସ 
* *ପରଦା ପଛର ଗୀତ* (୧୯୮୧)
* *ସମ୍ପର୍କ* (୧୯୯୨)
* *ମନର ଘର* (୧୯୯୩)
* *ଜୀବନ ନଈ* (୨୦୦୨)
* *ଇପ୍ସିତ ସକାଳ* (୨୦୦୪)
* *ପୃଷ୍ଠା* (୨୦୧୬)
* *ଆମେ ହାରି ନାହୁଁ* (୨୦୨୨)

### ପ୍ରବନ୍ଧ/ସମାଲୋଚନା 
* *ମୋ ଦୃଷ୍ଟିରେ ନାରୀ* (୧୯୯୭)
* *ଶହେ ପଚିଶ ବର୍ଷର ଆଧୁନିକ ଓଡ଼ିଆ କ୍ଷୁଦ୍ରଗଳ୍ପ : ଏକ ତାତ୍ତ୍ୱିକ ବିଶ୍ଳେଷଣ* (୧୯୯୮, -୨୦୨୩)
* *ଶହେ ବର୍ଷର ଓଡ଼ିଆ ଗଳ୍ପକୁ ଲେଖିକାଙ୍କ ଅବଦାନ* (୧୯୯୯, ୨୦୧୪, ୨୦୧୭, ୨୦୨୨, ୨୦୨୪)
* *କୁନ୍ତଳା କୁମାରୀ କୃତି ଓ କୃତିତ୍ୱ* (୨୦୦୪)
* *ଚେତନା* (୨୦୧୧)
* *ଓଡ଼ିଆ ସାହିତ୍ୟକୁ ମୟୂରଭଞ୍ଜର ଅବଦାନ* (୨୦୧୧)
* *ବାମା* (୨୦୧୧)
* *ଓଡ଼ିଆ ଗଳ୍ପରେ ମାନବିକ ଚେତନା* (୨୦୧୯)
* *ବାମାବାଦୀ ସାହିତ୍ୟ : ପରମ୍ପରା ଓ ପ୍ରୟୋଗ* (୨୦୧୯)
* *ନାରୀ-ବିମର୍ଷ ଚେତନା ଓ ଚିନ୍ତନ* (୨୦୨୧)
* *ସାହିତ୍ୟେ ବିବିଧ ରୂପତତ୍ତ୍ୱ* (୨୦୨୧)
* *ଲେଖିକାଙ୍କ କଲମରୁ ଶହେ ବର୍ଷର ଓଡ଼ିଆ ଗଳ୍ପ*

### ଆତ୍ମଜୀବନୀ 
* *ନିଜକଥା* - ୧ମ ଭାଗ (୨୦୧୩)
* *ମୋ ଜୀବନ କେବେ କେମିତି* - ୨ୟ ଭାଗ (୨୦୨୨)*

### ଅନ୍ୟାନ୍ୟ 
* ଶ*ହେ ବର୍ଷର ଆଧୁନିକ କ୍ଷୁଦ୍ର ଗଳ୍ପ (ସମ୍ପାଦନା) - ନେସନାଲ ବୁକ ଟ୍ରଷ୍ଟ*
* *କବିତା ବାରିକଙ୍କ ସୃଜନର ଦିଗ ଓ ଦିଗନ୍ତ - ରଞ୍ଜିତା ପାତ୍ର*
* *ନିଃସଙ୍ଗ ପ୍ଲାଟଫର୍ମ (କବିତାଙ୍କ ଗପର ବଙ୍ଗଳା ଅନୁବାଦ)''
* ଓଡ଼ିଆ ଲେଖିକାଙ୍କ ଗଳ୍ପ

## ସମ୍ମାନ ଓ ପୁରସ୍କାର 
* ବନଫୁଲ ଗଳ୍ପ ସମ୍ମାନ - ୨୦୧୯
* ଫକୀର ମୋହନ ସାହିତ୍ୟ ପରିଷଦ ସମ୍ବର୍ଦ୍ଧନା - ୨୦୨୧
* ରଙ୍ଗରାଗ ଗଳ୍ପ ସମ୍ମାନ - ୨୦୨୧
* କାଦମ୍ବିନୀ ଗଳ୍ପ ସମ୍ମାନ - ୨୦୧୪

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୦ ଜନ୍ମ
ଆଞ୍ଜିଓମାୟୋଲାଇପୋମା

**ଆଞ୍ଜିଓମାୟୋଲାଇପୋମା** ( **AML** ) ସାଧାରଣତଃ ବୃକ୍‌କରେ ହେଉଥିବା ଏକ କୋହଳ ଅର୍ବୁଦ ଯାହା ଚର୍ବି, ରକ୍ତନଳୀ ଓ ମାଂସପେଶୀ ତନ୍ତୁରୁ ସୃଷ୍ଟି ହୁଏ ।  ଏହି ରୋଗର କ୍ୱଚିତ୍ ଲକ୍ଷଣ ସୃଷ୍ଟି ହୁଏ, କିନ୍ତୁ ବେଳେବେଳେରକ୍ତମେହ ହୁଏ କିମ୍ବା ଫୁଲା ହୋଇପାରେ ଯାହାର ଆକାର ବୃଦ୍ଧି ହେଲେ ଯନ୍ତ୍ରଣା ହୁଏ |   ରୋଗ ଜଟିଳ ହେଲେ ହେମୋରେଜିକ ସକ ବା ବୃକ୍‌କ ବିଫଳତା ହୋଇପାରେ |   ବେଳେବେଳେ ଅନ୍ୟାନ୍ୟ ଅଙ୍ଗ ଯେପରିକି ଯକୃତ ମଧ୍ୟ ପ୍ରଭାବିତ ହୋଇପାରେ |  

ଏହି ଅର୍ବୁଦ ୯୦% କ୍ଷେତ୍ରରେ ଟ୍ୟୁବରସ ସ୍କ୍ଲେରୋସିସ (ଟିଏସସି) ଓ ୫୦% କ୍ଷେତ୍ରରେ ଲିମ୍ଫାଞ୍ଜିଓଲିଓମାୟୋମାଟୋସିସ (ଏଲଏଏମ) ରୋଗ ଯୋଗୁ ହୋଇଥାଏ ।   ଟ୍ୟୁବରସ ସ୍କ୍ଲେରୋସିସରେ ଏକାଧିକ ସ୍ଥାନରେ ଏହି ରୋଗ  ଦେଖାଯାଏ |  ସେଗୁଡ଼ିକ ମଧ୍ୟ ସ୍ୱତଃପ୍ରବୃତ୍ତ ଭାବରେ ହୋଇପାରେ |  ସେମାନଙ୍କୁ ସାଧାରଣତଃ ସିଟି ସ୍କାନ ବା ଏମଆରଆଇଦ୍ୱାରା ଚିହ୍ନଟ କରାଯାଇପାରେ। 

ଲକ୍ଷଣ ସୃଷ୍ଟି କରୁନଥବା ଛୋଟ ଆଞ୍ଜିଓମାୟୋଲାଇପୋମା ଗୁଡ଼ିକୁ ସାଧାରଣତଃ ତୀକ୍ଷ୍ଣ ନ‌ଜରରେ ରଖାଯାଏ  |  ବୃହତ୍ କିମ୍ବା ଲକ୍ଷଣ ପ୍ରକାଶିତ ରୋଗ ଥିଲେ ଅସ୍ତ୍ରୋପଚାର କରି ଅପସାରଣ କରାଯାଏ, ଇମ୍ବୋଲାଇଜେସନ ବା ଆବ୍ଲାସନ ଚିକିତ୍ସା କରାଯାଏ । ଟିଏସସି କିମ୍ବା ଏଲଏଏମ କାରଣ ଥିଲେ ଏମଟିଓଆର ଚିକିତ୍ସା ଏକ ବିକଳ୍ପ ହୋଇପାରେ |  ବେଳେବେଳେ ଡାଏଲିସିସ୍ କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୁଏ |  ଏହି ରୋଗ ସାଧାରଣତଃ ବ‌ହୁତ କମ୍ ଦେଖାଯା ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।   ସାଧାରଣତଃ ୨୦ରୁ ୫୦ ବର୍ଷ ମଧ୍ୟରେ ଏହି ରୋଗ ହୋଇଥାଏ |  ଏହାର ବର୍ଣ୍ଣନା ୧୯୦୦ ମସିହାରେ ପ୍ରଥମେ ହୋଇଥିଲା 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରଦ୍ଧା ପାଣିଗ୍ରାହୀ

**ଶ୍ରଦ୍ଧା ପାଣିଗ୍ରାହୀ** ଜଣେ ଭାରତୀୟ‌-ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ, ୱେବ୍‌ ସିରିଜ୍ ଆଦିରେ ଅଭିନୟ କରନ୍ତି । ସେ ପ୍ରଥମେ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ', *ମିଠା ମିଠା ଯୋଡ଼ିରେ* ଭାଗନେଇଥିଲେ । ସେ ବିଜୟୀ ହୋଇନଥିଲେ ମଧ୍ୟ *ମିଠା ମିଠା* କଥାଚିତ୍ରରେ ଅଭିନୟ କରିବାର ସୁଯୋଗ ପାଇଥିଲେ । ଏହାପରେ ସେ ତରଙ୍ଗ ଟିଭିରେ *ଆମ ଘର ଲକ୍ଷ୍ମୀ* ଧାରାବାହିକରେ ଅଭିନୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ଅଧା ଲେଖା ଚିଠି, ସାହେବ ବିବି ଔର୍ ଶାଲା, ସାହେବ ବିବି ଔର୍ ଶାଶୁମା ଆଦି ୱେବ୍ ସିରିଜ୍‌ରେ ଅଭିନୟ କରିଥିଲେ ।

## ଅଭିନୟ ଜୀବନ
ଶ୍ରଦ୍ଧା ପାଣିଗ୍ରାହୀ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ ମିଠା ମିଠା ଯୋଡ଼ିରେ ଯୋଗ ଦେଇଥିଲେ । ସେ ଏଥିରେ ଫାଇନାଲିଷ୍ଟ ହୋଇଥିଲେ ଓ ଏହି ରିଆଲିଟି ଶୋ'ର ଚଳଚ୍ଚିତ୍ର *ମିଠା ମିଠାରେ* ଅଭିନୟ କରିବାର ସୁଯୋଗ ମିଳିଥିଲା । ଏହା ତାଙ୍କ ଅଭିନୀତ ପ୍ରଥମ ଚଳଚ୍ଚିତ୍ର ।

ସେ ତରଙ୍ଗ ଟିଭିରେ ପ୍ରସାରିତ ଓଡ଼ିଆ ଧାରାବାହିକ ଆମ ଘର ଲକ୍ଷ୍ମୀରେ ଅଭିନୟ କରିଥିଲେ । ସେ ସେଥିରେ ସେ ନନ୍ଦିନୀ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ତାଙ୍କ ସହିତ ସ୍ନିଗ୍ଧା ମହାନ୍ତି, ମାମୁନି ପଣ୍ଡା ଆଦି ଅଭିନେତ୍ରୀମାନେ ଅଭିନୟ କରିଥିଲେ । ୨୦୨୦ ମସିହାରୁ ମଞ୍ଜରୀ ଟିଭିରେ ପ୍ରସାରିତ ହେଉଥିବା ଓଡ଼ିଆ ଧାରାବାହିକ *ମୋ ଦେହେ ବୋଳି ଦେ ତୋ ରଙ୍ଗ କଳା*ରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ଜ୍ୟୋତିପ୍ରକାଶ ପଣ୍ଡା, ପ୍ରିୟମ୍ବଦା ରାୟ, ଭୂପତି ତ୍ରିପାଠୀ, ଅକ୍ଷୟ ବସ୍ତିଆ, ଦୁଷ୍ମନ୍ତ ପତି, କେଦାର ମିଶ୍ର ଆଦି ମଧ୍ୟ ଅଭିନୟ କରିଥିଲେ ।  

ଶ୍ରଦ୍ଧା ଓଡ଼ିଆ ଧାରାବାହିକ ଓ କଥାଚିତ୍ରରେ ଅଭିନୟ କରିବା ସହିତ କିଛି ୱେବ୍ ସିରିଜ୍ ଓ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ୟୁ ଟ୍ୟୁବ୍‌ରେ ମୁକ୍ତିଲାଭ କରିଥିଲା ଏବଂ ୨୦୨୧ ମସିହାରେ ତାଙ୍କର ଅନ୍ୟ ଏକ କ୍ଷୁଦ୍ର ଚଳଚ୍ଚିତ୍ର *ମୁଖା* ଆଓ NXTରେ ମୁକ୍ତିଲାଭ କରିଥିଲା ।  

୨୦୨୧ ମସିହାରେ ମହିଳା ଦିବସ ଅବସରରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର *ବିସର୍ଜନ*ରେ ସେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସୁଭାଶିଷ ଶର୍ମା, ଲରେନ୍ସ, ଅନିକେତ ଆଦି କଳାକାରମାନେ ଅଭିନୟ କରିଥିଲେ ।  

### ଅଭିନୀତ କଥାଚିତ୍ର
### ଅଭିନୀତ ଧାରାବାହିକ
### ଅଭିନୀତ ୱେବ୍-ସିରିଜ୍
## ଆଧାର 
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଜୟନ୍ତୀ କୁରୁ-ଉତୁମ୍ପଲା

ଜୟନ୍ତୀ କୁରୁ-ଉତୁମ୍ପଲା‌ (ସିହ୍ନା: ජයන්ති කුරු, ଜନ୍ମ: ୩ ସେପ୍ଟେମ୍ବର ୧୯୭୯) ଶ୍ରୀଲଙ୍କାର ଜଣେ ଦୁଃସାହସିକ ବ୍ୟକ୍ତି, ବୃତ୍ତିଗତ ପଥର ଆରୋହୀ, ପ୍ରେରଣା ଦାୟକ ବକ୍ତା ଏବଂ ମହିଳା ଅଧିକାର କର୍ମୀ ଅଟନ୍ତି । ସେ ଶ୍ରୀଲଙ୍କାର ପ୍ରଥମ ମହିଳା ଯିଏକି ମାଉଣ୍ଟ ଏଭରେଷ୍ଟ ଶିଖର ପର୍ଯ୍ୟନ୍ତ ପହଞ୍ଚି ଥିଲେ । ସେ ଏହି ଆରୋହଣ ୨୧ ମଇ ୨୦୧୬ ମସିହାରେ କରିଥିଲେ । କୁରୁ-ଉତୁମ୍ପଲା‌ ଶ୍ରୀଲଙ୍କା ମହିଳା ଅଧିକାରର ଜଣେ ଆଡଭୋକେଟ ଏବଂ ତାଙ୍କର ବୟସ୍କ ଜୀବନର ଅଧିକାଂଶ ସମୟ ଲିଙ୍ଗ ଅଧ୍ୟୟନ ଏବଂ ମହିଳା ଅଧିକାର ଉପରେ ଗବେଷଣା କରିଛନ୍ତି । ସେ ଅନେକ ଅଭିଯାନ ପାଇଁ ସାଥୀ ପର୍ବତାରୋହୀ ଜୋହାନ ପେରିସଙ୍କ ସହ ଏକ ସହଯୋଗ ସ୍ଥାପନ କରିଥିଲେ । 

## ଜୀବନୀ
ଜୟନ୍ତୀ କୁରୁ-ଉତୁମ୍ପଲା ୩ ସେପ୍ଟେମ୍ବର ୧୯୭୯ ମସିହାରେ କଲମ୍ବୋରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ନିସଙ୍କା ଜଣେ ଯାନ୍ତ୍ରିକ ଇଂଜିନିୟର ଏବଂ ମାତା ଜାକିଣ୍ଟା ଆତିଥ୍ୟ ଶିଳ୍ପରେ ଜଣେ ପରିଚାଳକ ଥିଲେ । ତାଙ୍କ ବଡ଼ ଭାଇ ରୁକଶାନ ମାଉଣ୍ଟ ଲାଭିନିଆର ସେଣ୍ଟ ଥୋମସ କଲେଜରେ ପଢୁଥିଲେ । ତାଙ୍କୁ ତାଙ୍କ ଭାଇ ଅଳ୍ପ ବୟସରେ ମହିଳା ଭାବେ ତିଆରି କରିଥିଲେ । 

## ସମ୍ମାନ
୨୦୧୬ ମସିହାରେ ଅଦା ଡେରାନ ଶ୍ରୀଲଙ୍କାର ଏକ ଅଂଶ ଭାବରେ କୁରୁ-ଉତୁମ୍ପଲା ଟିଭି ଚ୍ୟାନେଲ ଅଦା ଡେରାନଠାରୁ ଏକ ସ୍ୱତନ୍ତ୍ର ପୁରସ୍କାର ପାଇଥିଲେ ।  ସେ BCCIର ୧୦୦ଟି ପ୍ରେରଣା ଦାୟକ ତଥା ପ୍ରଭାବଶାଳୀ ମହିଳାଙ୍କ ତାଲିକାରେ ୨୦୧୭ ପାଇଁ ଅନ୍ତର୍ଭୁକ୍ତ ହୋଇଥିଲେ ।

ମାର୍ଚ୍ଚ ୨୦୧୯ରେ ସେ ଅନ୍ୟତମ ପ୍ରଭାବଶାଳୀ ମହିଳା ଭାବେ ନାମିତ ହୋଇଥିଲେ ଏବଂ ଶ୍ରୀଲଙ୍କାର ମହିଳା ପରିବର୍ତ୍ତନକାରୀଙ୍କ ମଧ୍ୟରେ ଶ୍ରୀଲଙ୍କାର ସଂସଦ ଆନ୍ତର୍ଜାତିୟ ମହିଳା ଦିବସ ସହ ମେଳ ଖାଉଥିଲେ ।

ଅଗଷ୍ଟ ୨୦୧୯ ମସିହାରେ ସେ ଶ୍ରୀଲଙ୍କା ରାଷ୍ଟ୍ରପତି ମୈଥ୍ରୀପାଲ ସିରିସେନାଙ୍କଠାରୁ ୨୦୧୯ ପାଇଁ ଜାତୀୟ ସମ୍ମାନ ଗ୍ରହଣ କରିଥିବା ୬୬ ଜଣଙ୍କ ମଧ୍ୟରୁ ଜଣେ ଥିଲେ ।

## ଆଧାର
ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଶ୍ରୀଲଙ୍କା
ଜାମ୍ବବତୀ ବିଜିରା

**ଜାମ୍ବବତୀ ବିଜିରା** ଜଣେ ଭାରତୀୟ ଦଳିତ-ଅଧିକାର କାର୍ଯ୍ୟକର୍ତ୍ତା । ସେ ଓଡ଼ିଶାର ଗନ୍ଧମର୍ଦ୍ଦନ ଅଞ୍ଚଳରେ ଓଡ଼ିଶା ସରକାରଙ୍କ ସହଭାଗିତାରେ ଚାଳିତ ବାଲକୋଦ୍ୱାରା ବକ୍ସାଇଟ ଖଣି ଖନନ ବିରୋଧରେ ଆନ୍ଦୋଳନ କରିଆସିଛନ୍ତି । ସେ ନିଜେ ଓ ତାଙ୍କ ପିଲାମାନେ ବାଲକୋ କମ୍ପାନୀର ଗାଡ଼ି ଆଗରେ ରାସ୍ତା ଉପରେ ଶୋଇ ବିକ୍ଷୋପ ପ୍ରଦର୍ଶନ କରିଥିଲେ । ନିଜ କାର୍ଯ୍ୟକ୍ରମରେ ସରକାରଙ୍କଠାରୁ ବିଭିନ୍ନ ସ୍ୱୟଂ ସହାୟକ ଗୋଷ୍ଠୀ ଜରିଆରେ ମହିଳାମାନଙ୍କୁ ଋଣଯୋଗାଣ ଏବଂ ତାହାଦ୍ୱାରା ଖଣିଖନନକୁ ବ୍ୟାପକ କରାଇବା ଉଦ୍ୟମକୁ ସେ ବିରୋଧ କରିଆସିଛନ୍ତି । ତାଙ୍କର ସମସ୍ତ ବିରୋଧ ପ୍ରଦର୍ଶନ ଗନ୍ଧମାର୍ଦ୍ଦନ ପର୍ବତକୁ "ଡଙ୍ଗର ମାହାପୁରୁ" ବା ଡଙ୍ଗର ଦେବତା ମାନୁଥିବା ବିଭିନ୍ନ ଆଦିବାସୀ ସମ୍ପ୍ରଦାୟକୁ ପ୍ରତିନିଧିତ୍ୱ କରି ଡଙ୍ଗର ମାହାପୁରୁର ସୁରକ୍ଷାକୁ ଭିତ୍ତିକରି ।

## ଜୀବନୀ 
ଜାମ୍ବବତୀ ବିଜିରା ତାଙ୍କର ପରିବାର ସହ ଓଡ଼ିଶାର ବରଗଡ଼ ଜିଲ୍ଲା ପାଇକମାଳ ବ୍ଲକ ମିଠାପାଲି ଗ୍ରାମ ପଞ୍ଚାୟତ ଡୁଙ୍ଗୁରିପାଲି ଗ୍ରାମରେ ବାସକରନ୍ତି । ତାଙ୍କ ପତି ବାଲକୋ କମ୍ପାନୀ ପାଇଁ ଟ୍ରାକ୍ଟର ଚଳାଉଥିଲେ ଓ ଜାମ୍ବବତୀଙ୍କ କାର୍ଯ୍ୟକ୍ରମ ହେତୁ କମ୍ପାନୀ ଚାକିରୀ ହରାଇବାର ଧମକ ପାଇଥିଲେ । ସ୍ଥାନୀୟ ଜିଲ୍ଲାପାଳ ଓ ପୋଲିସ ତାଙ୍କୁ ବୁଝାଇବାରେ ବିଫଳ ହେବାରୁ କମ୍ପାନୀ ଟ୍ରକ ଓ ଅନ୍ୟାନ୍ୟ ଗାଡ଼ିସବୁ ଫେରିଯାଇଥିଲେ । ଏହି ବିକ୍ଷୋଭର ଫଳ ସ୍ୱରୂପ ବାଲକୋର କାମ ଅଟକିଯାଇଥିଲା । ଏହି ଆନ୍ଦୋଳନ କ୍ରମେ ବୃଦ୍ଧିପାଇ ୧୯୮୮ ଜାନୁଆରୀ ୧ ତାରିଖରେ ୭,୦୦୦ ଲୋକଙ୍କ ଗଣସମାବେଶରେ ପରିଣତ ହୋଇଥିଲା । ଓଡ଼ିଶାର ବିଭିନ୍ନ ସ୍ଥାନ ଓ ପଡ଼ୋଶୀ ଛତିଶଗଡ଼ରୁ ଲୋକେ ଏଠାରେ ଏକାଠି ହୋଇଥିଲେ । ଏହା ବୃଦ୍ଧିପାଇ ଜାନୁଆରୀ ୧୨ରୁ ୧୭ ତାରିଖ ଭିତରେ ଲୋକମାନଙ୍କ ଏକ କ୍ୟାମ୍ପେନ ହୋଇଥିଲା ଓ ତାହା ପରେ ଶେଷରେ ୧୯୮୯ ସେପ୍ଟେମ୍ବର ୧୫ ତାରିଖରେ ବାଲକୋ ଏମଓୟୁ ପ୍ରତ୍ୟାହୃତ ହୋଇଥିଲା ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଦଳିତ କାର୍ଯ୍ୟକର୍ତ୍ତା
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ୱେତା ମଲ୍ଲିକ

**ଶ୍ୱେତା ମଲ୍ଲିକ** ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର ଓ ଆଲବମ୍‌ରେ ଅଭିନୟ କରୁଥିଲେ । ସେ ଏକାଧିକ ଓଡ଼ିଆ ଆଲ୍‌ବମ୍‌ରେ ଅଭିନୟ କରିବା ସହିତ ସୁନା ପଞ୍ଜୁରୀ, ସୁହାଗ ସିନ୍ଦୂର, ସୁନା ହରିଣୀ, କୃଷ୍ଣା କାବେରୀ, ଧର୍ମ ନିକିତି, ମନ ରହିଗଲା ତୁମରି ଠାରେ, ସାବତ ମାଆ ଆଦି କଥାଚିତ୍ରରେ ଅଭିନୟ କରିଥିଲେ ।

## ଅଭିନୟ ଜୀବନ
ଶେତା ମଲ୍ଲିକ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ସେ ୧୯୯୫ର ଓଡ଼ିଆ କଥାଚିତ୍ର ସୁନା ପଞ୍ଜୁରୀରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ୭ଟି ଓଡ଼ିଆ, ୨ଟି ବଙ୍ଗଳା ଓ ଗୋଟିଏ ତେଲୁଗୁ ଫିଲ୍ମରେ ଅଭିନୟ କରିଥିଲେ ଏବଂ ୨୦୦୦ ମସିହାରେ ସେ ଅଭିନୟ ଜଗତରେ କାମ କରିବା ଛାଡ଼ି ଦେଇଥିଲେ ।

### ଅଭିନୀତ କଥାଚିତ୍ର
## ବ୍ୟକ୍ତିଗତ ଜୀବନ 
ଶ୍ୱେତା ମଲ୍ଲିକ ଓଡ଼ିଆ ଆଲ୍‌ବମ୍ ଜଗତର ଜଣାଶୁଣା ନିର୍ମାତା ସମ୍ରାଟ କ୍ୟାସେଟ୍‌ର ମାଲିକ ବିଶ୍ୱମ୍ବର ସାବତଙ୍କୁ ବିବାହ କରିଥିଲେ । ବିବାହ ପରେ ତାଙ୍କ ପତିଙ୍କ ସହିତ ସେ ସନ୍ୟାସ ଧର୍ମ ଗ୍ରହଣ କରି ନିଜର ନାମ ପରିବର୍ତ୍ତନ କରି ମାହେଶ୍ୱରୀ ରଖିଥିଲେ ।

## ଆଧାର 
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ପିତ୍ତକୋଷ କର୍କଟ

**ପିତ୍ତକୋଷ କର୍କଟ** ହେଉଛି ଏକ ପ୍ରକାର କର୍କଟ ରୋଗ ଯାହା ପିତ୍ତକୋଷ ମଧ୍ୟରେ ଆରମ୍ଭ ହୁଏ |  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି |   ସ୍ଥାନୀୟ ଆମେରିକାବାସୀଙ୍କ ସମେତ କେତେକ ଜାତିରେ ବାରମ୍ବାର ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ଯଶୋଦା ବିମଳାଧର୍ମା

ଯଶୋଦା ବିମଳାଧର୍ମା (ସିଂହଳୀ: යශෝධා විමලධර්ම) ଶ୍ରୀଲଙ୍କା ସିନେମା, ମଞ୍ଚ ଡ୍ରାମା ଏବଂ ଟେଲିଭିଜନର ଜଣେ ଶ୍ରୀଲଙ୍କା ଅଭିନେତ୍ରୀ ଅଟନ୍ତି ।

## ଜୀବନୀ
ଯଶୋଦା ବିମଳାଧର୍ମା ଶ୍ରୀଲଙ୍କାରେ ୨୮ ଅକ୍ଟୋବର ୧୯୭୦ ମସିହାରେ କେଲାନିଆ ବିଶ୍ୱବିଦ୍ୟାଳୟର ହିନ୍ଦୀ ଭାଷା ଅଧ୍ୟାପକ ତଥା ପୂର୍ବତନ ନୃତ୍ୟଶିଳ୍ପୀ ତଥା ବିଦ୍ୟାଳୟର ଶିକ୍ଷକ ମଲ୍ଲୀକା ବିମଳାଧର୍ମାଙ୍କ କୋଳରେ ଜନ୍ମଗ୍ରହଣ କରିଥିଲେ । ତାଙ୍କ ଭଉଣୀ ସୋସିଥା, ବର୍ତ୍ତମାନ ବିଦ୍ୟାଳୟର ଶିକ୍ଷକ ଅଟନ୍ତି । ସେ ଯଶୋଦାଙ୍କଠାରୁ ସାତ ବର୍ଷ ବଡ଼ । ସେ ହିନ୍ଦୀରେ ମାଷ୍ଟର ଡିଗ୍ରୀ ହାସଲ କରିଛନ୍ତି ଏବଂ ଏହି ଭାଷାରେ ବହୁ ପାରଙ୍ଗମ ଅଟନ୍ତି । 

ବିମଳାଧର୍ମା କଲମ୍ବୋର ମିଲାଗିରିଆ ସେଣ୍ଟ ପାଉଲ ବାଳିକା ବିଦ୍ୟାଳୟରେ ପଢ଼ିଥିଲେ ।

## ବୃତ୍ତି
୧୯୮୮ ମସିହାରେ ତାଙ୍କ ମାମୁଁ ବାନ୍ଦୁଲା ଭିଥାନେଜ ନିର୍ଦ୍ଦେଶିତ ଟେଲିଡ୍ରାମା ଅଟଳ ବିନ୍ଦେଇରେ ଅଭିନୟ କରିବାକୁ ତାଙ୍କୁ ନିମନ୍ତ୍ରଣ କରାଯାଇଥିଲା । ଏହା ତାଙ୍କର ପ୍ରଥମ ଡ୍ରାମା ବୃତ୍ତିର ଆରମ୍ଭ ଥିଲା । ଯଶୋଦା ୧୯୯୦ ମସିହାରେ ବିଜୟ ଧର୍ମସୀରଙ୍କ ନିର୍ଦ୍ଦେଶିତ ଗୁରୁଗେଡାରା ଚଳଚ୍ଚିତ୍ର ସିନେମାରେ ଡେବ୍ୟୁ କରିଥିଲେ ଏବଂ ୧୯୯୩ ମସିହାରେ ସରାସଭିଆ ଚଳଚ୍ଚିତ୍ର ମହୋତ୍ସବରେ ଏହି ଚଳଚ୍ଚିତ୍ର ପାଇଁ ମେରିଟ ପୁରସ୍କାର ମଧ୍ୟ ପାଇଥିଲେ ।

ଯଶୋଦା ତାଙ୍କ ବ୍ୟକ୍ତିଗତ ୱେବସାଇଟ (www.yashodaw.com)କୁ ୧୮ ଜୁନ ୨୦୦୩ ମସିହାରେ କଲମ୍ବୋର ଗାଲାଡାରୀ ହୋଟେଲରେ ଆୟୋଜିତ କରିଥିଲେ । ଶ୍ରୀଲଙ୍କା ଅଭିନେତ୍ରୀଙ୍କଦ୍ୱାରା ଏହା ପ୍ରଥମ ୱେବସାଇଟ ଥିଲା । ୧୯୯୯ ମସିହାରେ ସେ ଥୁଗୁ ଗିରିକୁଲୁ ନାମକ ପ୍ରଥମ ଗୀତ ତିଆରି କରିଥିଲେ । ଏହି ଗୀତକୁ ଡାଏନ୍ ୱିଥାରାନା ଗାଇଥିଲେ ଏବଂ ରୋହାନା ୱେରସିଂହଙ୍କଦ୍ୱାରା ସଙ୍ଗୀତ ରଚନା କରାଯାଇଥିଲା ।

୨୦୧୯ ମସିହାରେ ସେ ପ୍ରଥମ ଶ୍ରୀଲଙ୍କା ମହିଳା ଅଟନ୍ତି ଯିଏ ଆନ୍ତର୍ଜାତିୟ ଚଳଚ୍ଚିତ୍ର ମହୋତ୍ସବରେ ବିଚାରପତି ଭାବେ ନିଯୁକ୍ତି ହୋଇଥିଲେ ।

## ଆଧାର
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଶ୍ରୀଲଙ୍କା ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ସଚିନି ଆୟେନ୍ଦ୍ର ଷ୍ଟାନଲୀ

ସଚିନି ଆୟେନ୍ଦ୍ର ଷ୍ଟାନଲୀ‌ (ସିନହାଲା: සචිනි අයේන්ද් රා ස්ටැන්ලි), ବର୍ତ୍ତମାନ ସିନହାଲା ଚଳଚ୍ଚିତ୍ର ଜଗତରେ କାମ କରୁଥିବା ଜଣେ ଶ୍ରୀଲଙ୍କା ଚଳଚ୍ଚିତ୍ର ଅଭିନେତ୍ରୀ ଅଟନ୍ତି । ସେ ୨୦୦୩ ମସିହାରେ ମିସ ଶ୍ରୀଲଙ୍କା ଜିତିଥିଲେ ଏବଂ ଚୀନର ସାନ୍ୟାରେ ୫୩ତମ ମିସ ୱାର୍ଲଡ଼ ପେଜେଣ୍ଟରେ ଶ୍ରୀଲଙ୍କାକୁ ପ୍ରତିନିଧିତ୍ୱ କରିଥିଲେ । ମିସ ଶ୍ରୀଲଙ୍କା ମୁକୁଟ ପିନ୍ଧିବା ପରେ ତାଙ୍କର ପ୍ରଥମ ଚଳଚ୍ଚିତ୍ର ସେନେଶ ଦିନସାନାଇକ ବନ୍ଦାରାଙ୍କ ନିର୍ଦ୍ଦେଶିତ ଆଦାରାନୀୟ ୱାସାନାୟା ୨୦୦୪ ମସିହାରେ ମୁକ୍ତିଲାଭ କରିଥିଲା । ସେ ତାଙ୍କ ଅଭିନୟ ପାଇଁ ସାଇନସ୍ ଶ୍ରୀଲଙ୍କା ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସହାୟକ ଅଭିନେତ୍ରୀ ପାଇଁ ପୁରସ୍କାର ଜିତିଥିଲେ ।

## ପ୍ରାରମ୍ଭିକ ଜୀବନ ଓ ପୃଷ୍ଠଭୂମି
ସଚିନି ଆୟେନ୍ଦ୍ର ଶ୍ରୀଲଙ୍କାର କ୍ୟାଣ୍ଡିରେ ଜନ୍ମଗ୍ରହଣ କରିଥିଲେ । ସେ ଡେଭିଡ ଷ୍ଟାନଲୀ‌ ଏବଂ ଥାମାରା ୱାଡାସିଙ୍ଗେଙ୍କ ସାନ ସନ୍ତାନ ଅଟନ୍ତି । ସେ କଳାରେ ତାଙ୍କର ଉନ୍ନତ ସ୍ତର ଶେଷକରି କ୍ୟାଣ୍ଡିର ହିଲଉଡ଼ କଲେଜରେ ଅଧ୍ୟୟନ କରିଥିଲେ । ଏହା ବ୍ୟତୀତ ସେ ଯୁବ ଲେଖକ କ୍ଲବ, ସ୍କୁଲ ଗାୟିକା, ଡ୍ରାମା କ୍ଲବ, ଇଣ୍ଟରାକ୍ଟ କ୍ଲବ, ସ୍କୁଲ ବିତର୍କ ଦଳ ଓ ଇଂରାଜୀ ସାହିତ୍ୟ ସଙ୍ଘର ସଦସ୍ୟ ଥିଲେ ଏବଂ ସନ୍ତରଣକୁ ଏକ ଖେଳ ଭାବରେ ଗ୍ରହଣ କରିଥିଲେ । ସଚିନି ୨୦୦୨ ମସିହାରେ ଏକ ପ୍ରତିଯୋଗିତାରେ କ୍ୟାଣ୍ଡିରେ ଶ୍ରେଷ୍ଠ ମଡେଲର ବିଜେତା ଥିଲେ ଏବଂ ୨୦୦୩ ମସିହାରେ ମିସ ଶ୍ରୀଲଙ୍କା ଏବଂ ମିସ ୱାର୍ଲଡ଼ ୨୦୦୩ ପ୍ରତିଯୋଗିତାରେ ଶ୍ରୀଲଙ୍କାକୁ ପ୍ରତିନିଧିତ୍ୱ କରିଥିଲେ ।  ବିଦ୍ୟାଳୟ ଶେଷ କରିବା ପରେ ସେ ଲୁ-ଚିଙ୍ଗ ୱଙ୍ଗଙ୍କଦ୍ୱାରା ଏକ ସଫଳ ମଡେଲିଂ ପାଠ୍ୟକ୍ରମ ଏବଂ ଅଭିନୟ ଉପରେ ଅନେକ କର୍ମଶାଳା ସମାପ୍ତ କରିଥିଲେ । ୨୦୦୫ ମସିହାରେ ସେ ଆମେରିକୀୟ ଜାତୀୟ ମହାବିଦ୍ୟାଳୟରେ ଏକ ସଂକ୍ଷିପ୍ତ କାର୍ଯ୍ୟକାଳ  କରିଥିଲେ ଯେଉଁଠାରେ ସେ  ସାଧାରଣ କଳାରେ ଆମେରିକୀୟ କ୍ରେଡିଟ ନେଇଥିଲେ।  

## କ୍ୟାରିଅର
ସଚିନି ବିଦ୍ୟାଳୟରେ ଥିବାବେଳେ ମଡ଼େଲିଂ କ୍ୟାରିଅର ଆରମ୍ଭ କରିଥିଲେ ଏବଂ ତାଙ୍କର ପ୍ରଥମ ବିଶେଷ ପୁରସ୍କାର ୨୦୦୨ ମସିହାରେ ଶ୍ରେଷ୍ଠ ମଡେଲ କ୍ୟାଣ୍ଡି ଥିଲା । ଏହାପରେ ସେ ୨୦୦୨ ମସିହାରେ ଜାତୀୟ ସଞ୍ଚୟ ବ୍ୟାଙ୍କର ଷ୍ଟୋରି ବିଜ୍ଞାପନ ରାଇଡ଼ ନାମକ ଏଲିଫ୍ୟାଣ୍ଟ ହାଉସ ମୃଦୁ ପାନୀୟର ଅନେକ ଅଗ୍ରଣୀ ଟିଭି ବିଜ୍ଞାପନରେ ଅଭିନୟ କରିଥିଲେ । ପରେ ସେ ତାଙ୍କ ଅଭିନୟ ଏବଂ ମଡ଼େଲିଂ କ୍ୟାରିୟରକୁ ଆଗକୁ ବଢ଼ାଇବା ପାଇଁ କଲମ୍ବୋ ଯାଇଥିଲେ । ୨୦୦୭ ମସିହାରେ ବିଚଳିତ ଝିଅ ଭାବରେ 'ହାର୍ଟ ଏଫଏମ' ଚଳଚ୍ଚିତ୍ରରେ ତାଙ୍କର ଅଭିନୟ ମଧ୍ୟ ତାଙ୍କୁ ୨୦୦୯ ମସିହାରେ ସାଇନିସ୍ ଶ୍ରୀଲଙ୍କା ଚଳଚ୍ଚିତ୍ର ମହୋତ୍ସବରେ ବହୁତ ପ୍ରଶଂସା ଏବଂ ଯୋଗ୍ୟତା ପୁରସ୍କାର ଆଣିଥିଲେ ।

## ଆଧାର
ଶ୍ରେଣୀ:ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
କୀର୍ତ୍ତି ମହାନ୍ତି

**କୀର୍ତ୍ତି ମହାନ୍ତି** ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଓ ଥିଏଟରରେ ଅଭିନୟ କରନ୍ତି । ସେ ଜଣେ ଖଳନାୟିକା ଭାବରେ ଓଡ଼ିଶାରେ ବେଶ୍ ଜଣାଶୁଣା । ଅର୍ଜୁନ, ଧୀରେ ଧୀରେ ପ୍ରେମ ହେଲା, ହିରୋ, ରଜା ଝିଅ ସଙ୍ଗେ ହେଇଗଲା ଭାବ, ସୁପରଷ୍ଟାର୍ ଆଦି କଥାଚିତ୍ରରେ ଅଭିନୟ କରିବା ସହିତ ତରଙ୍ଗ ଟିଭିରେ ପ୍ରସାରିତ ରାଣୀ, କୁଆରି ବୋହୂ ଆଦି ଧାରାବାହିକରେ ଅଭିନୟ କରିଛନ୍ତି ।

## ଅଭିନୟ ଜୀବନ
### ଅଭିନୀତ କଥାଚିତ୍ର
### ଅଭିନୀତ ଧାରାବାହିକ
## ବ୍ୟକ୍ତିଗତ ଜୀବନ 
କୀର୍ତ୍ତି ମହାନ୍ତି ଶୁଭକାନ୍ତି ମହାନ୍ତିଙ୍କୁ ବିବାହ କରିଛନ୍ତି । ତାଙ୍କ ବଡ଼ ଝିଅ ଶୀତଲ ପଟ୍ଟନାୟକ ମଧ୍ୟ ଜଣେ ଅଭିନେତ୍ରୀ, ଯେଏକି ତରଙ୍ଗ ଟିଭିର ରାନୀ ଧାରାବାହିକ ଜରିଆରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଯାତ୍ରାରେ ମଧ୍ୟ ଅଭିନୟ କରିଛନ୍ତି । ତାଙ୍କ ସାନ ଝିଅ ମଧ୍ୟ ଜଣେ ଅଭିନେତ୍ରୀ ଯିଏକି ରାନୀ ଧାରାବାହିକ ଜରିଆରେ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ ଏବଂ ଧାରାବାହିକ ବ୍ୟତୀତ ସେ ଥିଏଟର୍‌‌ରେ ମଧ୍ୟ ଅଭିନୟ କରନ୍ତି ।

## ଆଧାର 
## ଅଧିକ ତଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଅନାରକଲି ଆକାର୍ଶା

ଅନାରକଲି ଆକାର୍ଶା‌ (ସିଂହାଲା: අනර්කලී ආකර්ෂා, ଜନ୍ମ: ୧୨ ଜୁଲାଇ ୧୯୮୭) ଜଣେ ଶ୍ରୀଲଙ୍କା ଚଳଚ୍ଚିତ୍ର ଅଭିନେତ୍ରୀ, ମଡେଲ, ଗାୟିକା, ଟିଭି ହୋଷ୍ଟ ଏବଂ ଜଣେ ରାଜନେତା ଅଟନ୍ତି । ସେ ୨୦୦୪ ମସିହାରେ ମିସ ଶ୍ରୀଲଙ୍କା ମୁକୁଟ ପିନ୍ଧିଥିଲେ ଏବଂ ୨୦୦୪ ମସିହାରେ ମିସ ୱାର୍ଲଡ଼ ସୌନ୍ଦର୍ଯ୍ୟ ପ୍ରତିଯୋଗିତାରେ ଶ୍ରୀଲଙ୍କାର ପ୍ରତିନିଧିତ୍ୱ କରିଥିଲେ । ସେ ଏକ ବ୍ରାଣ୍ଡ ଆମ୍ବାସଡ଼ର ଏବଂ ଏକ ପାଣ୍ଠି ସଂଗ୍ରହକାରୀ ଭାବେ କାର୍ଯ୍ୟ କରିଛନ୍ତି । ସେ କଲମ୍ବୋ ଇଣ୍ଟରନ୍ୟାସନାଲ ସ୍କୁଲରେ ପଢ଼ିଛନ୍ତି ।

## ଚଳଚ୍ଚିତ୍ର କ୍ୟାରିଅର
ଅଭିନୟ କରିବାପାଇଁ ତାଙ୍କର ପ୍ରଥମ ସୁଯୋଗ ସେତେବେଳେ ଆସିଥିଲା ଯେତେବେଳେ ୧୯୯୫ ମସିହାରେ ଟେଲିଡ୍ରାମା "ଇତି ପାହନ"ର ନିର୍ଦ୍ଦେଶନା ଏବଂ ପ୍ରଯୋଜନା କରିଥିବା ସୋମରତ୍ନେ ଦିସାନାୟକେ ଏବଂ ରେଣୁକା ବାଲାସୁରିଆ ଇଂରାଜୀରେ ପାରଙ୍ଗମ ଥିବା ଏକ ଛୋଟ ଝିଅକୁ ଖୋଜିଥିଲେ । ନାଟକରେ ସେ ପ୍ରସିଦ୍ଧ ଅଭିନେତ୍ରୀ ଭାସାନ୍ଥୀ ଚଥୁରାନୀଙ୍କ ପାଖରେ "ଡେଜି ସୁଜାନ୍" ଭୂମିକାରେ ଅଭିନୟ କରିଥିଲେ ।

ପ୍ରାୟ ସାତ ବର୍ଷର ବ୍ୟବଧାନ ପରେ, ସେ ୨୦୦୩ ମସିହାରେ ଅଭିନୟକୁ ଫେରିଥିଲେ ଯେତେବେଳେ ୧୫ ବର୍ଷ ବୟସରେ ତାଙ୍କୁ ପିସ ଟ୍ରିବଲରେ ମୁଖ୍ୟ ଭୂମିକାରେ କାଷ୍ଟ କରାଯାଇଥିଲା । ପରବର୍ତ୍ତୀ ସମୟରେ ସେ ଅନେକ ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ସିହିନାୟକ ପାଟା ପାତିନରେ "ଇନୋକା" ଏବଂ ସାନଥୁୱାରାନାୟାରେ "ତାନିଆ" ଭୂମିକାରେ ଅଭିନୟ କରି ଟେଲିଡ୍ରାମା ପ୍ରଦର୍ଶନରେ ପ୍ରଶଂସା ପାଇଥିଲେ ।

ସେ ଶ୍ରୀଲଙ୍କା ସିନେମା ଇତିହାସରେ ସବୁଠାରୁ ଲୋକପ୍ରିୟ ଅଭିନେତ୍ରୀ ପୁରସ୍କାର ଜିତିବାରେ ଆଜି ପର୍ଯ୍ୟନ୍ତ ସର୍ବକନିଷ୍ଠ ଅଭିନେତ୍ରୀ ଅଟନ୍ତି ।

## ରାଜନୈତିକ କ୍ୟାରିଅର
ଅନାରକଲି ୨୦୦୯ ମସିହାରେ ଦକ୍ଷିଣ ପ୍ରାଦେଶିକ ପରିଷଦ ନିର୍ବାଚନରେ ଗାଲେ ଜିଲ୍ଲା ପାଇଁ ପ୍ରତିଦ୍ୱନ୍ଦିତା କରିଥିଲେ  ଏବଂ ୨୯ ଅକ୍ଟୋବର୨୦୦୯ ମସିହାରେ ସେ ଦକ୍ଷିଣ ପ୍ରଦେଶ ପରିଷଦକୁ ନିର୍ବାଚିତ ହୋଇଥିଲେ । ସେ ଆଜି ପର୍ଯ୍ୟନ୍ତ ସର୍ବକନିଷ୍ଠ ମହିଳା କାଉନସିଲର ଏବଂ ପରିଷଦର ଏକମାତ୍ର ମହିଳା ସଦସ୍ୟ ଅଟନ୍ତି ।

## ହୋଷ୍ଟ
ଅନାରକଲି ଟିଭି ଡେରାନାରେ ନିଜର ଟିଭି ଶୋ "ଅନାରକଲି ଲାଇଭ" ଆୟୋଜନ କରିଥିଲେ । ସେ ଡେରାନା ମ୍ୟୁଜିକ ଆୱାର୍ଡ ୨୦୧୦ ମଧ୍ୟ ଆୟୋଜନ କରିଥିଲେ । ସେ ସ୍ୱର୍ଣ୍ଣାଭିନୀରେ ଅନାରକଲିଙ୍କ ସହ ନିଜର ଟକ୍ ସୋ, ଲାଇଭ ରବିବାର ଆୟୋଜନ କରିଥିଲେ ।

## ଆଧାର
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଭିନେତ୍ରୀ
ଓଷ୍ଟିଓସାର୍କୋମା

**ଓଷ୍ଟିଓସାର୍କୋମା/ ଓଏସ ବା ଅସ୍ଥିକର୍କଟ (**ଇଂରାଜୀ ଭାଷାରେ **Osteosarcoma/** **OS** ) ମାନବ ଦେହରେ ହେଉଥିବା ହାଡ଼ର ଏକ ପ୍ରକାର କର୍କଟ ରୋଗର ନାମ |  ଏହି ରୋଗ ହେଲେ ସବୁଠାରୁ ସାଧାରଣ ପ୍ରାରମ୍ଭିକ ଲକ୍ଷଣ ହେଉଛି ହାଡ଼ରେ ଯନ୍ତ୍ରଣା ହୁଏ ଯାହା ବ୍ୟାୟାମ ସ‌ହିତ ବଢ଼ିଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସରୋଜ କୁମାର ମେହେର

**ସରୋଜ କୁମାର ମେହେର** (ଜନ୍ମ: ୧୯ ଜୁନ ୧୯୭୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସରୋଜ କୁମାର ମେହେର ୧୯୭୮ ମସିହାର ଜୁନ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୋଳାନାଥ ମେହେର ଓ ପତ୍ନୀଙ୍କ ନାମ ମିନାକ୍ଷୀ ମେହେର ।

## ରାଜନୈତିକ ଜୀବନ 
ସରୋଜ କୁମାର ମେହେର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ନିଓମାଇସିନ/ପଲିମିକ୍ସିନ ବି/ବାସିଟ୍ରାସିନ

**ନିଓମାଇସିନ/ପଲିମିକ୍ସିନ ବି /ବାସିଟ୍ରାସିନ,** **ଅନ୍ୟ ନାମ** **ଟ୍ରିପଲ୍ ଆଣ୍ଟିବାୟୋଟିକ ମଲମ,** **ଯାହା** ସାମାନ୍ୟ ଚର୍ମ ଆଘାତ ପରେ ସଂକ୍ରମଣ ସଂକଟ ହ୍ରାସ କରିବାକୁ ଓ ଆଖିର ବାହ୍ୟ ସଂକ୍ରମଣ ଚିକିତ୍ସାରେ ବ୍ୟବହାର କରାଯାଏ ।   ଏଥିରେ **ନିଓମାଇସିନ, ପଲିମିକ୍ସିନ ବି, ବାସିଟ୍ରାସିନ ନାମକ** ତିନୋଟି ଆଣ୍ଟିବାୟୋଟିକ ଥାଏ  |  ଏହା **ବାସିଟ୍ରାସିନ/** **ପଲିମିକ୍ସିନ ବି ଅପେକ୍ଷା କମ ପସନ୍ଦ କରାଯାଏ** |  ଏହା ଚର୍ମରେ ପ୍ରୟୋଗ କରାଯାଏ କିମ୍ବା ଚକ୍ଷୁ ବୁନ୍ଦ ଭାବରେ ବ୍ୟବହୃତ ହୁଏ | 

ସାଧାରଣ ପାର୍ଶ୍ୱ ପାର୍ଶପ୍ରତିକ୍ରିୟାରେ ଗଲୁ ଓ ଚର୍ମ ରାସ ହୋଇପାରେ ।  ଅଧିକ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଶ୍ରବଣହାନୀ ହୋଇପାରେ |  ଯୁକ୍ତରାଷ୍ଟ୍ରରରେ ବିନା ପ୍ରେସକ୍ରିପସନରେ ଏହା ଉପଲବ୍ଧ ।   ନିଓସ୍ପୋରିନ ବ୍ରାଣ୍ଡ ନାମରେ ମଧ୍ୟ ଏହା ବିକ୍ରି ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମଦ୍ୟପାନ ଜନିତ ଯକୃତ ରୋଗ

**ମଦ୍ୟପାନ ଜନିତ ଯକୃତ ରୋଗ ବା ଏଏଲଡି** ( **ALD** ) ହେଉଛି ମଦ୍ୟପାନ ଯୋଗୁ ହେଉଥିବା ଏକ ଯକୃତ ସମସ୍ୟା |  ଆନ୍ତର୍ଜାତୀୟ ସ୍ତରରେ ଏଏଲଡି ଏକ ସାଧାରଣ ଦୀର୍ଘକାଳୀନ ଯକୃତ ରୋଗ ।  ୟୁରୋପର ଲୋକମାନେ ଅଧିକ ପ୍ରଭାବିତ ହୁଅନ୍ତି |  ସନ ୨୦୧୬ରେ ହୋଇଥିବା ପ୍ରାୟ ୧.୩ ନିୟୁତ ମୃତ୍ୟୁ ମଧ୍ୟରୁ ପ୍ରାୟ ୨୭% ମଦ୍ୟପାନ କାରଣରୁ ହୋଇଥିଲା ।  ମଦ୍ୟପାନ ଜନିତ ଯକୃତ କର୍କଟ ରୋଗ ଯୋଗୁ ୨୪୫,୦୦୦ ମୃତ୍ୟୁ ଘଟିଥିଲା। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ